open-index/open-wikipedia-markdown huggingface dataset:
କୋଟ୍ଟୁ

କୋଟ୍ଟୁ ରୁଟି (ତାମିଲ: கொத்து ரொட்டி; ସିଂହଳ: කොත්තු රොටි), ଶ୍ରୀଲଙ୍କାର ଏକ ମୁଖ୍ୟ ଖାଦ୍ୟ ଯାହାକି କଟା ରୁଟି, ଭଜା ଅଣ୍ଡା, ପିଆଜ ଏବଂ ଲଙ୍କା ସହିତ ମାଂସ ତରକାରୀ (ଯଥା- ଗୋମାଂସ, ମଟନ୍, ଚିକେନ୍ ଓ ସାମୁଦ୍ରିକ ଖାଦ୍ୟ ଇତ୍ୟାଦି) ଅନ୍ତର୍ଭୁକ୍ତ ଥାଏ । ଏହି ବ୍ୟଞ୍ଜନର ଅନ୍ୟ ଏକ ରୂପ ଭାରତୀୟ ରାଜ୍ୟ ତାମିଲନାଡୁ ଏବଂ କେରଳରେ କୋଠୁ ପରଟା (ତାମିଲ: கொத்து பரோட்டா; ମାଲାୟଲମ: കൊത്തു പൊറോട്ട) ନାମରେ ଜଣାଶୁଣା । ଏହି ଖାଦ୍ୟକୁ ରୁଟି ବଦଳରେ ପରଟାକୁ ବ୍ୟବହାର କରାଯାଏ । ଆନ୍ତର୍ଜାତୀୟ ସ୍ତରରେ ଶ୍ରୀଲଙ୍କାର ବିଦେଶୀ ଜନସଂଖ୍ୟା ଥିବା ଅଞ୍ଚଳରେ କୋଟ୍ଟୁ ରୁଟି ମିଳିଥାଏ ।

## ଇତିହାସ
ତାମିଲ ଭାଷାରେ "କୋଥ୍ଥୁ" ଶବ୍ଦର ଅର୍ଥ ହେଉଛି "କାଟିବା", ଯାହାକି ଏହାର ପ୍ରସ୍ତୁତି ପ୍ରଣାଳୀକୁ ସୂଚିତ କରିଥାଏ, ଯେହେତୁ ଉପାଦାନଗୁଡ଼ିକ ସାଧାରଣତଃ ସ୍ୱତନ୍ତ୍ର କ୍ଲିଭର ବ୍ୟବହାର କରି ଏକା ସାଙ୍ଗରେ କଟା ହୋଇ ଏକ ଗରମ ପ୍ୟାନରେ ଭଜା ହୋଇଯାଏ । ଏହାକୁ ଯଥାକ୍ରମେ ତାମିଲ ଏବଂ ସିଂହଳ ଭାଷାରେ କ୍ରମଶଃ କୋଥୁ କିମ୍ବା କୋଟ୍ଟୁ ନାମରେ ସରଳୀକୃତ କରାଯାଇଛି ।

ସାଧାରଣତଃ ବିଶ୍ୱାସ କରାଯାଏ କି, ଏହାର ଉତ୍ପତ୍ତି ୧୯୬୦ରୁ ୧୯୭୦ ଦଶକରେ ଶ୍ରୀଲଙ୍କାର ପୂର୍ବ ପ୍ରାନ୍ତରେ "ଷ୍ଟ୍ରିଟ ଫୁଡ଼" ରୂପେ ଉତ୍ପନ୍ନ ହୋଇଥିଲା, ଯାହା ସାମାଜିକ-ଆର୍ଥନୈତିକ କ୍ଷେତ୍ରରେ ଏକ ସୁଲଭ ମୂଲ୍ୟ ଖାଦ୍ୟ ଥିଲା । ପାରମ୍ପାରିକ ଭାବରେ, କୋଟ୍ଟୁ ସାଧାରଣତଃ ବାସି ରୁଟିକୁ ବ୍ୟବହାର କରି ତିଆରି କରାଯାଇଥାଏ, ଯାହାକୁ ଛୋଟ ଛୋଟ ଖଣ୍ଡରେ କାଟି ବିଭିନ୍ନ ମସଲା, ଭଜା ପନିପରିବା, ସମ୍ଭବତଃ ଅଣ୍ଡା କିମ୍ବା ମାଂସ ସହିତ ମିଶାଯାଇଥାଏ ଏବଂ ଲଙ୍କା ଓ ପିଆଜ ସହିତ ପ୍ରସ୍ତୁତ ହୋଇଥାଏ ।

## ପ୍ରସ୍ତୁତି ପ୍ରଣାଳୀ
କୋଟ୍ଟୁ, ପରଟା କିମ୍ବା ରୁଟିରୁ ତିଆରି ହୋଇଥାଏ, ଯାହାକୁ ଛୋଟ ଛୋଟ ଖଣ୍ଡ କିମ୍ବା କଟାଯାଏ । ତା’ପରେ ପନିପରିବା ଏବଂ ପିଆଜକୁ ଏକ ଗରମ ଲୁହା କଢ଼େଇ କିମ୍ବା ପ୍ୟାନରେ ଭଜା କରାଯାଏ । ଅଣ୍ଡା, ମାଂସ କିମ୍ବା ମାଛକୁ ଭଜା ପନିପରିବାରେ ମିଶାଇ କିଛି ସମୟ ପାଇଁ ରନ୍ଧାଯାଏ । ଶେଷରେ, କଟା ପରଟା କିମ୍ବା ରୁଟି ଖଣ୍ଡଗୁଡ଼ିକୁ ସେଥିରେ ମିଶାଯାଏ । ଲୁହା ଖଡି଼କାର ବ୍ୟବହାର କରି ବାରମ୍ବାର ଘାଣ୍ଟିବାଦ୍ୱାରା ଏଗୁଡିକ କାଟିହୋଇ ମିଶ୍ରିତ ହୋଇଯାଏ । ଏହାର ଶବ୍ଦ ଅତ୍ୟନ୍ତ ଭିନ୍ନ ଏବଂ ସାଧାରଣତଃ ବହୁ ଦୂରକୁ ଶୁଣାଯାଏ । ବ୍ୟବହୃତ ଉପାଦାନ ଅର୍ଥାତ ପନିପରିବା, ଅଣ୍ଡା, ଗୋମାଂସ, ଚିକେନ୍, ମଟନ୍ ଏବଂ ମାଛ ଉପରେ ଆଧାର କରି କୋଟ୍ଟୁ ରୁଟିର ଭିନ୍ନତା ରହିଥାଏ । ଏହାକୁ ପ୍ରାୟତଃ ଫାଷ୍ଟଫୁଡ୍ ସମେତ ରାତ୍ରୀ ଭୋଜନ ଭାବରେ ମଧ୍ୟ ପରିବେଷଣ କରାଯାଏ ।

## ଅନ୍ୟାନ୍ୟ ତଥ୍ୟ
ଶ୍ରୀଲଙ୍କାର ଷ୍ଟ୍ରିଟ୍ ଖାଦ୍ୟର ଏକ ମୁଖ୍ୟ, କୋଟ୍ଟୁ ରୁଟି ଏକ ମାଂସହୀନ ଷ୍ଟ୍ରାଇ ଫ୍ରାଏ, ତାଜା ପନିପରିବା ଏବଂ କଟା ରୁଟି ସହିତ ପ୍ରସ୍ତୁତ ହୋଇଥାଏ । ଏହା ଏକ ସୁସ୍ଥ ମଧ୍ୟାହ୍ନ ଭୋଜନ ପାଇଁ ଉପଯୁକ୍ତ ଅଟେ । କୋଟ୍ଟୁ ଶ୍ରୀଲଙ୍କାର ବିଦେଶୀ ଜନସଂଖ୍ୟା ବିଶିଷ୍ଟ ସହରରେ ଅର୍ଥାତ ଟରୋଣ୍ଟୋ ଏବଂ ନ୍ୟୁୟର୍କରେ ଲୋକପ୍ରିୟ ହୋଇପାରିଛି ।

## ଆଧାର
ଶ୍ରେଣୀ:ଶ୍ରୀଲଙ୍କା
ଶ୍ରେଣୀ:ଶ୍ରୀଲଙ୍କାର ଖାଦ୍ୟ
ଗର୍ଭକାଳୀନ ଉଚ୍ଚ ରକ୍ତଚାପ

ଗର୍ଭକାଳୀନ ଉଚ୍ଚ ରକ୍ତଚାପ, ଯାହା ଗର୍ଭଧାରଣ ନିର୍ମିତ ଉଚ୍ଚ ରକ୍ତଚାପ (ପିଆଇଏଚ/ PIH) ଭାବରେ ମଧ୍ୟ ଜଣାଶୁଣା, ୨୦ ସପ୍ତାହ ଗର୍ଭଧାରଣ ପରେ ଗର୍ଭଧାରଣରେ ନୂତନ ମାପର ଉଚ୍ଚ ରକ୍ତଚାପ ହୁଏ କିନ୍ତୁ ମୂତ୍ରରେ ପୁଷ୍ଟିସାର ଥିବା ଭଳି ପ୍ରି-ଏକ୍ଲାମ୍ପସିଆ ଲକ୍ଷଣ ନ ଥାଏ । କୌଣସି ନିର୍ଦ୍ଦିଷ୍ଟ ଲକ୍ଷଣ ଏହାର ନ ଥାଏ ।

ଏହାର କାରଣ ଅସ୍ପଷ୍ଟ ରହିଛି ।  ଅଧିକ ଓଜନ, ରକ୍ତହୀନତା, ମଧୁମେହ, ବୃଦ୍ଧାବସ୍ଥା, ପ୍ରଥମ ଗର୍ଭଧାରଣ ଏବଂ ଏକାଧିକ ଗର୍ଭଧାରଣ ଭଳି ସଙ୍କଟ ଯୋଗୁ ଏହି ରୋଗ ଆଶଙ୍କା ରହିଛି । ଅତି କମରେ ୪ ଘଣ୍ଟା ବ୍ୟବଧାନରେ ଦୁଇଥର ରକ୍ତଚାପ ୧୪୦/୯୦ ମିମି ଏଚ‌ଜି (mmHg)ରୁ ଅଧିକ ଥିଲେ ଏହି ରୋଗ ନିର୍ଣ୍ଣୟ ଥିବାର ଆଶଙ୍କା କରାଯାଇଛି ।  ଯଦି ୧୫ ମିନିଟ୍ ବ୍ୟବଧାନରେ ରକ୍ତଚାପ ୧୬୦/୧୧୦ ମିମି ଏଚ‌ଜି (mmHg)ରୁ ଅଧିକ, ତେବେ ରୋଗ ନିର୍ଣ୍ଣୟ କରାଯାଇପାରିବ । ପ୍ରସବ ପରେ ୧୨ ସପ୍ତାହରୁ ଅଧିକ ସମୟ ରକ୍ତଚାପ ରହିଲେ ରୋଗ ନିର୍ଣ୍ଣୟ କ୍ରନିକ ଉଚ୍ଚ ରକ୍ତଚାପରେ ହେଉଥିବା ନିର୍ଣ୍ଣୟ କରାଯାଏ ।

ଏହାର ପରିଚାଳନାରେ ବାରମ୍ବାର ରକ୍ତଚାପ ଯାଞ୍ଚ ଏବଂ ୩୭ ସପ୍ତାହ ପର୍ଯ୍ୟନ୍ତ ପ୍ରି-ଏକ୍ଲାମପ୍ସିଆର ଲକ୍ଷଣ ଚେକ କରିବାକୁ ହୁଏ ଯଦିଓ କେତେକ କ୍ଷେତ୍ରରେ ଏହା ୩୪ ସପ୍ତାହ ନିମନ୍ତେ ସୁପାରିଶ କରାଯାଇପାରେ । ଯଦି ବିପି ୧୬୦/୧୧୦ (mmHg)ରୁ ଅଧିକ ତେବେ ଲାବେଟୋଲୋଲ, ହାଇଡ୍ରାଲାଜାଇନ୍ କିମ୍ବା ନିଫେଡିପିନ ଦେଇ ସକ୍ରିୟ ଚିକିତ୍ସା କରିବାକୁ ସୁପାରିଶ କରାଯାଏ । ସାଧାରଣତଃ ଏହି ରକ୍ତଚାପ ପ୍ରସବ ପରେ ଚାଲିଯାଏ; ଯଦିଓ ଦୀର୍ଘକାଳୀନ ଉଚ୍ଚ ରକ୍ତଚାପର ଆଶଙ୍କା ବି ଥାଏ । ଏହା ମୋଟ ଗର୍ଭଧାରଣ ସଂଖ୍ୟାର ୧.୮ରୁ ୪.୪% ମଧ୍ୟରେ ଏହି ବର୍ଦ୍ଧିତ ରକ୍ତଚାପ ହୋଇଥାଏ । 

## ଆଧାର
ଅନୱର ପାଶା

**ଅନୱର ପାଶା** (୧୯୨୮-୧୯୭୧) ବଙ୍ଗଳାଦେଶର ଜଣେ ସାହିତ୍ୟିକ ତଥା ଔପନ୍ୟାସିକ ଥିଲେ । ଏହାଛଡା ସେ ଥିଲେ ବାଂଲଦେଶ ମୁକ୍ତି ସଂଗ୍ରାମରେ ଶହୀଦ ହୋଇଥିବା ଜଣେ ବୁଦ୍ଧିଜୀବି ।

### ସଂକ୍ଷିପ୍ତ ଜୀବନୀ 
ଅନୱର ପାଶା  ୧୫ ଏପ୍ରିଲ ୧୯୨୮ରେ ମୁର୍ସିଦାବାଦର ଡାବକାଇ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ହାଜି ମାକ୍ରୋମ ଅଲି ସ୍ଥାନୀୟ ସହରର ଜଣେ ବିଶିଷ୍ଟ ବ୍ୟକ୍ତି ଥିଲେ । ୧୯୪୬ ମସିହାରେ ଉଚ୍ଚ ମଡ୍ରାସା ପରୀକ୍ଷାରେ ଉତ୍ତୀର୍ଣ୍ଣ ହେବା ପରେ ଅନୱର ପାଶା ୧୯୫୩ ମସିହାରେ କଲିକତା ବିଶ୍ୱବିଦ୍ୟାଳୟରୁ ବଙ୍ଗଳାରେ ସ୍ନାତକୋତ୍ତର କଳା (ଏମ. ଏ) ଡିଗ୍ରୀ ଲାଭ କରିଥିଲେ । ସେ ମାଣିକଚକ ଉଚ୍ଚ ମଡ୍ରାସର ଅଧୀକ୍ଷକ ଭାବରେ ଶିକ୍ଷାଦାନ ଆରମ୍ଭ କରିଥିଲେ ଏବଂ ପରେ ଭବତା ଅଜିଜା ଉଚ୍ଚ ମଡ୍ରାସା (୧୯୫୪) ଏବଂ ସାଦିଖାନ ଡିଆର ବହୁମୁଖି ଉଚ୍ଚ ସେକେଣ୍ଡାରୀ ବିଦ୍ୟାଳୟରେ ଶିକ୍ଷାଦାନ କରିଥିଲେ। ୧୯୫୮ ମସିହାରେ ସେ ପାବନା ଏଡୱାର୍ଡ ମହାବିଦ୍ୟାଳୟରେ ଏବଂ ପରେ ୧୯୬୬ ମସିହାରେ ଢାକା ବିଶ୍ୱବିଦ୍ୟାଳୟର ବଙ୍ଗଳା ଭାଷା ବିଭାଗରେ ଯୋଗ ଦେଇଥିଲେ ।

ଅନୱର ପାଶା ବିଏ ଛାତ୍ର ଥିବାବେଳେ ତାଙ୍କର ପ୍ରଥମ ଲେଖା ପ୍ରକାଶ ହୋଇଥିଲା । ସେତେବେଳେ ତାଙ୍କ "ହସନାହେନା" ନାମକ ଏକ ପ୍ରବନ୍ଧ ସଂଗ୍ରହ ପ୍ରକାଶ ପାଇଥିଲା । ପରବର୍ତ୍ତୀ ଦୁଇ ଦଶନ୍ଧି ମଧ୍ୟରେ ସେ ଅନେକ ଉପନ୍ୟାସ, ପ୍ରବନ୍ଧ, କବିତା ଏବଂ କ୍ଷୁଦ୍ରଗଳ୍ପ ପ୍ରକାଶ କରିଥିଲେ। ପ୍ରଫେସର ମହମ୍ମଦ ଅବଦୁଲ ହାଇଙ୍କ ସହଯୋଗରେ ସେ ଚାରୋଟି ପ୍ରାଚୀନ ଏବଂ ମଧ୍ୟଯୁଗୀୟ ବଙ୍ଗଳା କବିତା ମଧ୍ୟ ସମ୍ପାଦନା କରିଥିଲେ।  ତାଙ୍କର ଲେଖା କୋଲକାତାଠାରୁ ପ୍ରକାଶିତ ଏବଂ ବୁଦ୍ଧଦେବ ବୋଷଙ୍କଦ୍ୱାରା ସମ୍ପାଦିତ ତ୍ରୟମାସିକ "କବିତା" ସମେତ ଅନେକ ପତ୍ରିକାରେ ପ୍ରକାଶିତ ହୋଇଥିଲା । ତାଙ୍କର ପ୍ରମୁଖ କୃତି ମଧ୍ୟରେ ଉପନ୍ୟାସ ରାଇଫଲ୍-ରୋଟି-ଆରୋଟ୍ ନଅ ମାସର ମୁକ୍ତି ଯୁଦ୍ଧ ଉପରେ ଆଧାରିତ ଥିଲା ।

ଅନୱାର ପାଶା ବଙ୍ଗଳାଦେଶ ମୁକ୍ତିଯୁଦ୍ଧର ଜଣେ ଦୃଢ ସମର୍ଥକ ଥିଲେ ଏବଂ ସେ ଏକ ସ୍ୱାଧୀନ ବାଂଲାଦେଶର ସ୍ୱପ୍ନ ଦେଖିଥିଲେ । ଦୁର୍ଭାଗ୍ୟବଶତଃ ତାଙ୍କର ସ୍ୱପ୍ନ ହୋଇ ପାରିଲା ନାହିଁ, କାରଣ, ୧୬ ଡିସେମ୍ବର ପୂର୍ବରୁ, ତାଙ୍କୁ ତାଙ୍କ ବିଶ୍ୱବିଦ୍ୟାଳୟରୁ ଉଠାଇ ମିରପୁରକୁ ନିଆଯାଇଥିଲା ଏବଂ ଅନ୍ୟ ବୁଦ୍ଧିଜୀବୀଙ୍କ ସହ ଅତି ନିର୍ମମ ଭାବରେ ହତ୍ୟା କରାଯାଇଥିଲା ।

### ଉଲ୍ଲେଖନୀୟ ଲେଖା 
ନଦୀ ନିଃଶେଷିତ ହଲେ (1963), 

ନିରୁପାୟ ହରିନି (୧୯୭୦), 

ନିଶୁତି ରାଟର ଗାଥା (1968), 

ନିରୁପାଇ ହରିଣୀ (1970), 

ରବୀନ୍ଦ୍ର ଛୋଟଗଳ୍ପ ସମୀକ୍ଷା (ଭଲ୍ୟୁମ୍-୧(୧୯୬୩), ଭଲ୍ୟୁମ୍-୨(୧୯୭୩), 

ସାହିତ୍ୟଶିଳ୍ପୀ ଅବୁଲ ଫଜଲ (୧୯୬୮) 

ରାଇଫଲ୍-ରୋଟି-ଅଉରତ (୧୯୭୩), 

ସମୁଦ୍ର ଶଂଖଲତା ଉଜ୍ଜୟୀନୀ (୧୯୭୪)  

ନୀଡ୍ ସନ୍ଧାନୀ (୧୯୬୮) 

### ସମ୍ମାନ 
୧୯୭୨ ମସିହାରେ ଅନୱାର ପାଶାଙ୍କୁ ସାହିତ୍ୟିକ ସଫଳତା ପାଇଁ ବଙ୍ଗଳା ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।

### ମୃତ୍ୟୁ 
୧୯୭୧ ମସିହାରେ, ୧୬ ଡିସେମ୍ବରର କିଛି ଦିନ ପୂର୍ବରୁ, ପାକିସ୍ତାନୀ ସେନା ଏବଂ ଏହାର ସହଯୋଗୀମାନଙ୍କଦ୍ୱାରା ତାଙ୍କୁ ବିଶ୍ୱବିଦ୍ୟାଳୟ ସରକାରୀ ଆବାସରୁ  (ମାତିୟୁର ରହମାନ ନିଜାମିଙ୍କ ନେତୃତ୍ୱରେ ଅଲ-ବଦର ମିଲିସିଆ) ଉଠାଇ ମିରପୁରକୁ ନିଆଯାଇଥିଲା, ଯେଉଁଠାରେ ସେ ଅନ୍ୟ ବୁଦ୍ଧିଜୀବୀମାନଙ୍କ ସହିତ ମୃତ୍ୟୁଦଣ୍ଡ ପାଇଥିଲେ।  ପରେ ତାଙ୍କ ମୃତଦେହ ଉଦ୍ଧାର କରାଯାଇ ଢାକା ବିଶ୍ୱବିଦ୍ୟାଳୟ ମସଜିଦ ପରିସରରେ ପୋତି ଦିଆଯାଇଥିଲା ।

### ଗ୍ୟାଲେରୀ 
### ଆଧାର 
ଶ୍ରେଣୀ: ୧୯୨୮ ଜନ୍ମ
ଶ୍ରେଣୀ:ବାଂଲାଦେଶ
ହେମୋଫିଲିଆ ଏ

**ହେମୋଫିଲିଆ ଏ ହେଉଛି ଏକ ରକ୍ତସ୍ରାବ ଜନିତ ରୋଗ ଯାହା ଜେନେଟିକ ପରିବର୍ତ୍ତନ ହେତୁ ଘଟିଥାଏ ।** ଏହାର ଲକ୍ଷଣ ମଧ୍ୟରେ ସହଜ କ୍ଷତ ଏବଂ ରକ୍ତସ୍ରାବ ହୋଇପାରେ । ଏହି ନୁଆ ମ୍ୟୁଟେସନ ପରିବର୍ତ୍ତନ ହେତୁ ପ୍ରାୟ ଏକ ତୃତୀୟାଂଶ ମାମଲା ଘଟେ । ଏପିଟିଟି ରକ୍ତ ପରୀକ୍ଷା ଉପରେ ଆଧାର କରି ରୋଗ ନିର୍ଣ୍ଣୟ କରାଯାଇପାରେ ଏବଂ ଫ୍ୟାକ୍ଟର ୮ କାର୍ଯ୍ୟକଳାପ ସକ୍ରିୟତା ସ୍ତର ନିଶ୍ଚିତ କରାଯାଇଥାଏ ।

ହେମୋଫିଲିଆ ଏ ପ୍ରାୟ ୫,୦୦୦ ନବଜାତ ପୁଅଙ୍କ ମଧ୍ୟରୁ ଜଣକ ଉପରେ ପ୍ରଭାବ ପକାଇଥାଏ । ପୁରୁଷମାନେ ମୁଖ୍ୟତଃ ପ୍ରଭାବିତ ହୁଅନ୍ତି; ଯଦିଓ ଅଳ୍ପ କେତେକ ମହିଳା ମଧ୍ୟ ଏହି ରୋଗରେ ଆକ୍ରାନ୍ତ ହୋଇପାରନ୍ତି ।  ୧୮୦୦ ମସିହାରେ ଭେଷଜ ବର୍ଣ୍ଣନା ହୋଇଥିଲା ଓ ହେମୋଫିଲିଆ ଏ ଏବଂ ବି ଅଲଗା ହେବା ୧୯୪୭ ମସିହାରେ ଘଟିଥିଲା ।

## ଆଧାର
ରୋହିତ ବଳ

**ରୋହିତ ବଳ** (୮ ମଇ ୧୯୬୧ – ୧ ନଭେମ୍ବର ୨୦୨୪) ଜଣେ ଭାରତୀୟ ଫେସନ ଡିଜାଇନର ଥିଲେ । ସେ ଉଭୟ ପୁରୁଷ ଓ ମହିଳାଙ୍କ ପରିଧାନ ଡିଜାଇନ କରୁଥିଲେ । ସେ ୧୯୮୬ ମସିହାରେ ସେ ନିଜ ଭାଇଙ୍କ ସହ ମିଶି ଅର୍ଚ୍ଚିଡ଼ ଓଭରସିଜ ପ୍ରା ଲି ନାମକ ସଂସ୍ଥାନ ପ୍ରତିଷ୍ଠା ସହିତ ନିଜର ଫେସନ ଡିଜାଇନ କାର୍ଯ୍ୟାରମ୍ଭ କରିଥିଲେ । ୧୯୯୦ ମସିହାରେ ସେ ନିଜର ସ୍ୱତନ୍ତ୍ର କାମ ଆରମ୍ବ କରିଥିଲେ । ସେ ଭାରତ ସରକାରଙ୍କ ଅଧିନରେ ଥିବା ଖଦି ଓ ଗ୍ରାମୋଦ୍ୟୋଗ ବିଭାଗ ସହଭାଗରେ ମଧ୍ୟ କାମ କରିଥିଲେ । ଲୋକପ୍ରିୟ ଟେଲିଭିଜନ କାର୍ଯ୍ୟକ୍ରମ କୌନ ବନେଗା କରୋଡ଼ପତି ପାଇଁ ମଧ୍ୟ ସେ ପୋଷାକ ଡିଜାଇନ କରିଥିଲେ ।

## ପ୍ରାରମ୍ଭିକ ଜୀବନ ଓ ଶିକ୍ଷା
ରୋହିତ ୧୯୬୧ ମସିହା ମଇ ମାସ ୮ ତାରିଖରେ ଶ୍ରୀନଗରର ଏକ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ ।

ଶ୍ରୀନଗରର ଉଡ଼ଲାଣ୍ଡ୍ସ ହାଉସ ସ୍କୁଲ ଓ ବର୍ଣ୍ଣ ହଲ ସ୍କୁଲରୁ ସେ ଶିକ୍ଷାଲାଭ କରିଥିଲେ । ୧୯୭୦ ଦଶକରେ ତାଙ୍କ ପରିବାର କାଶ୍ମୀର ଛାଡ଼ିଥିଲେ । କାଶ୍ମୀର ଛାଡ଼ିବାପରେ ତାଙ୍କ ପରିବାର ନୂଆ ଦିଲ୍ଲୀରେ ବସବାର କରିଥିଲେ । ଦିଲ୍ଲୀ ପବ୍ଲିକ ସ୍କୁଲ ମଥୁରା ରୋଡ଼ରୁ ସେ ନିଜ ସ୍କୁଲ ଶିକ୍ଷା ସମାପ୍ତ କରି ସେଣ୍ଟ ଷ୍ଟିଫେନ୍ସ କଲେଜ, ଦିଲ୍ଲୀରୁ ଇତିହାସରେ ସ୍ନାତକ ଡିଗ୍ରୀ ହାସଲ କରିଥିଲେ । ରାଷ୍ଟ୍ରୀୟ ଫେସନ ପ୍ରାଦ୍ୟୋଗିକି ଅନୁଷ୍ଠାନରୁ ସେ ଫେସନ ଶିକ୍ଷାଲାଭ କରିଥିଲେ ଓ ସେହି ଅନୁଷ୍ଠାନରେ ଶିକ୍ଷକତା ମଧ୍ୟ କରିଥିଲେ ।

## ବୃତିଗତ ଜୀବନ
୧୯୮୬ ମସିହାରେ ରୋହିତ ନିଜ ଭାଇ ରାଜୀବଙ୍କ ସହିତ ମିଶି *ଅର୍ଚ୍ଚିଡ଼ ଓଭରସିଜ ପ୍ରା ଲି* ନାମରେ ଏକ ଫେସନ ଅନୁଷ୍ଠାନ ଗଢ଼ି କାର୍ଯ୍ୟାରମ୍ଭ କରିଥିଲେ । ୧୯୯୦ ମସିହାରେ ସେ ନିଜର ସ୍ୱତନ୍ତ୍ର କାମ ଆରମ୍ଭ କରିଥିଲେ ।  ରୋହିତ କୌନ ବନେଗା କରୋଡ଼ପତି କାର୍ଯ୍ୟକ୍ରମ ପାଇଁ ମଧ୍ୟ ପୋଷାକ ଡିଜାଇନ କରିଥିଲେ ।

ରୋହିତ, ପଦ୍ମ ଓ ମୟୁରର ମୂଳଭାବକୁ ନିଜ ଫେସନରେ ବହୁଳ ବ୍ୟବହାର କରିଥିଲେ । ସେ ଭେଲଭେଟ, ବ୍ରୋକେଡ଼ ଆଦି କପଡ଼ା ବ୍ୟବହାର କରି ନିଜର ଫେସନରେ ଭାରତୀୟ ରାଜକୀୟ ଐଶର୍ଯ୍ୟ ଦର୍ଶାଇବାରେ ସକ୍ଷମ ହୋଇଥିଲେ । ବିବା ଆପାରେଲ ସହିତ ଅନୁବନ୍ଧନରେ ସେ *ବିବା ବାୟ ରୋହିତ ବଳ* ସୃଷ୍ଟି କରିଥିଲେ ।

ସିଣ୍ଡି କ୍ରଫୋର୍ଡ଼, ପାମେଲା ଆଣ୍ଡରସନ ଓ ଉମା ଥ୍ରୁମାନଙ୍କ ଭଳି ଆନ୍ତର୍ଜାତିକ ବ୍ୟକ୍ତିତ୍ୱମାନେ ରୋହିତଙ୍କ ଡିଜାଇନ କରାଯାଇଥିବା କପଡା଼ ବ୍ୟବହାର କରୁଥିଲେ । ସେ ଓମେଗା ଘଡ଼ିର ବ୍ରାଣ୍ଡ ଆମ୍ବାସଡର ଥିଲେ ।

## ଅସୁସ୍ଥତା ଓ ମୃତ୍ୟୁ 
୨୦୧୦ ମସିହାରେ ରୋହିତଙ୍କର ଆଞ୍ଜିଓପ୍ଲାଷ୍ଟି ହୋଇଥିଲା । ହୃଦୟ ଜନିତ ଅନୁସ୍ଥତା ପାଇଁ ୨୦୨୩ ମସିହାରେ ସେ ଗୁରୁଗାଁଓର ମେଦାନ୍ତ ହାସପାତାଲରେ ଭର୍ତ୍ତି ହୋଇଥିଲେ । ୨୦୨୪ ମସିହା ନଭେମ୍ବର ୧ ତାରିଖରେ ୬୩ ବର୍ଷ ବୟସରେ ରୋହିତଙ୍କର ହୃଦଘାତରେ ପରଲୋକ ଘଟିଥିଲା ।

## ସମ୍ମାନ ଓ ପୁରସ୍କାର 
* ଡିଜାଇନର ଅଫ ଦ ଇଅର - କିଙ୍ଗଫିସର ଫେସନ ଆଚିଭମେଣ୍ଟ ଆୱାର୍ଡସ - ୨୦୦୧ 
* ଆଇକନିକ ଫେସନ ଡିଜାଇନର ଅଫ ଦ ସେଞ୍ଚୁରି - ରଜନୀଗନ୍ଧା ପର୍ଲସ ଇଣ୍ଡିଆ ଫେସନ ଆୱାର୍ଡସ ୨୦୨୦

## ଆଧାର
## ବାହ୍ୟ ଲିଙ୍କ
* 
* Biba by Rohit Bal 

ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:୨୦୨୪ ମୃତ୍ୟୁ
ଏଣ୍ଡୋମେଟ୍ରିଆଲ ପଲିପ

**ଏଣ୍ଡୋମେଟ୍ରିଆଲ ପଲିପ**, ଅନ୍ୟ ନାମ **ଗର୍ଭାଶୟ ପଲିପ,** ହେଉଛି ଗର୍ଭାଶୟର ଭିତରେ ହୋଇଥିବା ଏକ ବର୍ଦ୍ଧନ । ଏହାର କୌଣସି ଲକ୍ଷଣ ନ ଥାଇପାରେ କିନ୍ତୁ ଏହା ଫଳରେ ଅସ୍ୱାଭାବିକ ଯୋନୀପଥ ରକ୍ତସ୍ରାବ ଏବଂ ଗର୍ଭବତୀ ହେବାରେ ଅସୁବିଧା ହୋଇପାରେ । ଗୋଟିଏ କିମ୍ବା ଅନେକ ବର୍ଦ୍ଧନ ଥାଇପାରେ ଏବଂ ସେମାନଙ୍କର ସାଧାରଣତଃ ଏକ ଡେମ୍ପ ଥାଏ ଯାହାର ଆକାର ସଂକୀର୍ଣ୍ଣ କିମ୍ବା ପ୍ରଶସ୍ତ ହୋଇପାରେ ।

ଏହାର କାରଣ ଜଣା ପଡ଼ିନାହିଁ । ଅଧିକାଂଶ ରୋଗ  ଋତୁବନ୍ଦ ସମୟ ପାଖାପାଖି ୪୦ରୁ ୫୦ ଦଶକରେ ହୁଏ । 

## ଆଧାର
ପ୍ରେମାନନ୍ଦ ଶ୍ରୀ ଆର୍ଯ୍ୟବ୍ରତ ଦାସ

**ପ୍ରେମାନନ୍ଦ ଶ୍ରୀ ଆର୍ଯ୍ୟବ୍ରତ ଦାସ** (ଜନ୍ମ: ୧୬ ଏପ୍ରିଲ ୧୯୮୩) ଜଣେ ଭାରତୀୟ ଓଡ଼ିଆ-ଭାଷୀ ସାହିତ୍ୟିକ ଓ ଶିକ୍ଷାଜିବୀ  । ସେ ଓଡ଼ିଆ ଗଳ୍ପ, କବିତା, ଉପନ୍ୟାସ, ଶିଶୁସାହିତ୍ୟ, ଅନୁବାଦ ଓ ସମାଲୋଚନା ଆଦି ରଚନା କରିଛନ୍ତି ।

## ସଂକ୍ଷିପ୍ତ ଜୀବନୀ
ସେ ମୟୁରଭଞ୍ଜ ଜିଲ୍ଲାର ଚିତ୍ରଡ଼ା ବ୍ଲକ କାନ୍ଦଣା ଗ୍ରାମରେ ଜନ୍ମ ହୋଇଥିଲେ। ମୟୁରଭଞ୍ଜର ଉଦଳାରେ ତାଙ୍କର ଶିକ୍ଷା ଜୀବନ ବିତିଥିଲା । ଛାତ୍ର ଅବସ୍ଥାରୁ ସେ କବିତା, ଗଳ୍ପ ଓ ଉପନ୍ୟାସ ଲେଖିବା ଆରମ୍ଭ କରିଥିଲେ । ତାଙ୍କର ପ୍ରଥମ କବିତା "ପ୍ରଭୁ" ସତସଙ୍ଗ, ଦେଓଘରରୁ ପ୍ରକାଶିତ ମାସିକ *ଊର୍ଜନା*ରେ ୧୯୯୫ ମସିହାରେ ପ୍ରକାଶ ପାଇଥିଲା। ଉଦଳା ମହାବିଦ୍ୟାଳୟରେ ଯୁକ୍ତ ତିନି ବିଜ୍ଞାନ ପଢୁଥିଲା ବେଳେ ୨୦୦୧ ମସିହାରେ "ଅଭିମନ୍ୟୁ" ନାମରେ ଏକ ଉପନ୍ୟାସ ପ୍ରକାଶ ପାଇଥିଲା । ବାଲେଶ୍ୱର ଫକୀର ମୋହନ ବିଶ୍ୱବିଦ୍ୟାଳୟରେ ପଦାର୍ଥ ବିଜ୍ଞାନରେ ସ୍ନାତକୋତ୍ତର ଶିକ୍ଷା ପରେ ସେ ସେହି ବିଭାଗରେ ଅଧ୍ୟାପନା ଆରମ୍ଭ କରିଥିଲେ । ମାନବ ମାନବ ସମ୍ବଳ ଓ ପରିଚାଳନା ବିଷୟରେ ଫକୀରମୋହନ ବିଶ୍ୱବିଦ୍ୟାଳୟରୁ ପୁନଃ ସ୍ନାତକୋତ୍ତର କରିଥିଲେ । ସେ ମୁଖ୍ୟତଃ କବିତା, ଓଡ଼ିଆ ସାହିତ୍ୟ ସମୀକ୍ଷା ଓ ଆଲୋଚନାମୂଳକ ପ୍ରବନ୍ଧ ରଚନା କରିଛନ୍ତି ।

## ରଚନାବଳୀ 
* *ଅଭିମନ୍ୟୁ* (୨୦୦୧, ଉପନ୍ୟାସ)
* *ମାଳିନୀ (ଓଡ଼ିଆ କବିତା ସଂକଳନ)* (୨୦୧୯)
* *ଆଗାମୀ ଜନ୍ମରେ ଯଦି ପକ୍ଷୀଟିଏ ହୁଏ* (୨୦୨୦, କବିତା)
* *ଟୁୱାର୍ଡ଼ସ୍ ହରାଇଜନ୍* (୨୦୨୦)
* *ଖଲିଲ ଜୀବ୍ରାନଙ୍କ ଦ ପ୍ରଫେଟର ଓଡ଼ିଆ ଅନୁବାଦ* (୨୦୨୪)

## ଆଧାର 
ଶ୍ରେଣୀ:୧୯୮୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ: ମୟୁରଭଞ୍ଜ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲେଖକ
ଲୈଲା ହାସନ

**ଲୈଲା ହାସନ** (ଜନ୍ମ: ୧୯୪୬) ଜଣେ ବଙ୍ଗଳାଦେଶୀ ଅଭିନେତ୍ରୀ, ନର୍ତ୍ତକୀ ଓ ନୃତ୍ୟୁଗୁରୁ । କଳା କ୍ଷେତ୍ରରେ ତାଙ୍କର ଅବଦାନ ପାଇଁ ବଙ୍ଗଳାଦେଶ ସରକାର ତାଙ୍କୁ ୨୦୧୦ ମସିହାରେ ଏକୁଶୀ ପଦକ ପ୍ରଦାନ କରିଥିଲେ ।

## ପ୍ରାରମ୍ଭିକ ଜୀବନ ଓ ଶିକ୍ଷା 
୧୯୪୬ ମସିହାରେ, ସେ ବ୍ରିଟିଶ ଭାରତରେ ଜନ୍ମଗ୍ରହଣ କରିଥିଲେ । ୧୯୭୦ ମସିହାରେ, ସେ ଢାକା ବିଶ୍ୱବିଦ୍ୟାଳୟରୁ ଦର୍ଶନରେ ସ୍ନାତକୋତ୍ତର କରିଥିଲେ । ୧୯୮୦-୮୫ରେ ସେ ବାଂଲାଦେଶ ଟେଲିଭିଜନରେ ଟିଭି ଶୋ' ରୁମ୍‌ଝୁମ୍‌ର ଉପସ୍ଥାପିକା ଥିଲେ । ରୁମାନା ରସିଦ ଇଶିତା, ତାରିନ ଜାହାଁ, ଶ୍ରାବନ୍ତି, ରିୟା ଓ ରିଚି ସୋଲାଇମାନ ଏହି କାର୍ଯ୍ୟକ୍ରମରେ ତାଙ୍କର ଶିଷ୍ୟା ଥିଲେ ।

## ବ୍ୟକ୍ତିଗତ ଜୀବନ 
ସେ ଅଭିନେତା ହାସନ ଇମାମଙ୍କୁ ବିବାହ କରିଛନ୍ତି । ତାଙ୍କର ୬ ଭାଇ ଭଉଣୀ ଅଛନ୍ତି । ଜଣେ ଭଉଣୀ ଡେଜି ଅହମ୍ମଦ ମଧ୍ୟ ଜଣେ ଅଭିନେତ୍ରୀ ।

## ପୁରସ୍କାର ଓ ସମ୍ମାନ 
* ବଚଶାଶ ପୁରସ୍କାର (୨୦୦୧)
* କାଜି ମହବୁବ ଉଲ୍ଲାଃ ବେଗମ ଜେବୁନ୍ନେସ୍ସା ଟ୍ରଷ୍ଟ ପୁରସ୍କାର (୨୦୦୧)
* ଏକୁଶେୟ ପଦକ (୨୦୧୦)

## ଆଧାର 
ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଆଫ୍ରିଟାଡା

ଆଫ୍ରିଟାଡା ଫିଲିପାଇନ୍ସର ଏକ ବ୍ୟଞ୍ଜନ ଅଟେ, ଯେଉଁଥିରେ ଚିକେନ/ଗାଈ ମାଂସ/ଘୁଷୁରୀ ମାଂସକୁ ଟମାଟୋ ସସ୍ ସହିତ ଗାଜର, ଆଳୁ ଏବଂ ନାଲି ଓ ସବୁଜ କ୍ୟାପ୍ସିକମ୍ ସହିତ ରନ୍ଧାଯାଏ । ଏହାକୁ ସାଧାରଣତଃ ଭାତ ଉପରେ ପରିବେଷଣ କରାଯାଏ ଏବଂ ଏହା ଏକ ସାଧାରଣ ଫିଲିପାଇନ୍ସ ଖାଦ୍ୟ ଅଟେ । ଏହାକୁ ସାମୁଦ୍ରିକ ଖାଦ୍ୟ ସହିତ ମଧ୍ୟ ରାନ୍ଧାଯାଇପାରିବ ।

## ଶବ୍ଦର ବ୍ୟୁତ୍ପତ୍ତି
ଆଫ୍ରିଟାଡା ନାମ ସ୍ପେନୀୟ ଫ୍ରିଟାଡା ("ଛଣା ହୋଇଥିବା")ରୁ ଉତ୍ପନ୍ନ ହୋଇଛି, ଯାହା ପ୍ରସ୍ତୁତିର ପ୍ରଥମ ପର୍ଯ୍ୟାୟକୁ ସୂଚାଇଥାଏ । ଯାହା ପାନ-ଫ୍ରାଏଙ୍ଗ ରନ୍ଧନ କୌଶଳକୁ ଦର୍ଶାଇଥାଏ ଯାହାକୁ ସ୍ପେନୀୟମାନେ ଫିଲିପାଇନ୍ସମାନଙ୍କୁ ଶିଖାଇଥିଲେ ।

## ବିବରଣୀ
ଆଫ୍ରିଟାଡା ଏକ ବ୍ରାଇଜ୍ ଖାଦ୍ୟ ଅଟେ । ଏହାକୁ ପ୍ରଥମେ ରସୁଣ ଏବଂ ପିଆଜଦ୍ୱାରା ଭଜା କରି ତା’ପରେ କଟା ମାଂସ ମିଶାଇ ନରମ ହେବା ପର୍ଯ୍ୟନ୍ତ ରନ୍ଧାଯାଏ । ଯେତେବେଳେ ମାଂସ ଯଥେଷ୍ଟ ସିଝି ଗଲାପରେ, ପ୍ୟାନରେ ପାଣି ଏବଂ ଟମାଟୋ ପେଷ୍ଟ ମିଶା ଯାଇଥାଏ ଏବଂ ତା'ସହିତ କଟା ଗାଜର, ଆଳୁ ଏବଂ କଟା ଲାଲ୍ ଏବଂ ସବୁଜ କ୍ୟାପ୍ସିକମ୍ ମିଶାଯାଏ । ଏଥିରେ କଟା ଟମାଟୋ, ମଟର, କାବୁଲି ବୁଟ କିମ୍ବା ବିନ୍ସ ଡାଲି ମଧ୍ୟ ମିଶାଯାଇପାରିବ । ଏଥିରେ କଳା ଲୁଣ, ଗୋଲମରିଚ, ତେଜପତ୍ର ସହିତ ଅଧିକ ସ୍ୱାଦ ପାଇଁ ଅନ୍ୟାନ୍ୟ ମସଲା ମଧ୍ୟ ମିଶାଯାଏ । ଏହି ମିଶ୍ରଣକୁ କମ ଆଞ୍ଚରେ ଭଲଭାବରେ ସିଝିବା ପର୍ଯ୍ୟନ୍ତ ରନ୍ଧାଯାଏ । ଏହାକୁ ସାଧାରଣତଃ ଭାତ ସହିତ ପରଷାଯାଏ ।

## ଏହାର ପ୍ରକାର
ଆଫ୍ରିଟାଡା ବ୍ୟଞ୍ଜନର ମୁଖ୍ୟ ଉପାଦାନ ଉପରେ ନିର୍ଭର କରି ବିଭିନ୍ନ ନାମ ରହିଥାଏ । ସବୁଠାରୁ ସାଧାରଣ ହେଉଛି ଆଫ୍ରିଟାଡାଙ୍ଗ ମାନୋକ୍ (ଚିକେନ୍ ଆଫ୍ରିଟାଡା), ଆଫ୍ରିଟାଡାଙ୍ଗ ବାକା (ଗୋମାଂସ ଆଫ୍ରିଟାଡା), ଏବଂ ଆଫ୍ରିଟାଡାଙ୍ଗ ବାବଏ (ଘୁଷୁରୀ ଆଫ୍ରିଟାଡା) । ମାଂସ ଆଫ୍ରିଟାଡା ଭଳି ସମାନ ପ୍ରକ୍ରିୟା ବ୍ୟବହାର କରି ଆଫ୍ରିଟାଡା ମଧ୍ୟ ମାଛ (ଆଫ୍ରିଟାଡାଙ୍ଗ ଆଇସଡା) କିମ୍ବା ମସେଲ (ଆଫ୍ରିଟାଡାଙ୍ଗ ତାହୋଙ୍ଗା) ପରି ସାମୁଦ୍ରିକ ଖାଦ୍ୟ ରାନ୍ଧିବା ପାଇଁ ବ୍ୟବହୃତ ହୋଇପାରେ ।

ଆଫ୍ରିଟାଡାକୁ ସାଧାରଣତଃ ରନ୍ଧା ହୋଇଥିବା ହାମୋନାଡୋ(ସପୁରୀ ଖଣ୍ଡ ସହିତ) ଶୈଳୀରେ ମଧ୍ୟ ପ୍ରସ୍ତୁତ କରାଯାଏ । ଏହି ମିଠା କିସମର ବ୍ୟଞ୍ଜନକୁ "ସପୁରୀ ଆଫ୍ରିଟାଡା"ମଧ୍ୟ କୁହାଯାଏ ।

## ସମାନ ଖାଦ୍ୟ
ସେହିଭଳି, ଫିଲିପାଇନ୍ସ ମେନୁଡୋ ଏବଂ କାଲଡେରେଟା ଉଭୟ ଟମାଟୋ ସସ୍  ବ୍ୟବହାର କରନ୍ତି । ମେନୁଡୋରେ କଟା କଲିଜା ଅନ୍ତର୍ଭୁକ୍ତ ହୋଇଥିବାବେଳେ କାଲଡେରେଟାରେ କେବଳ ଛେଳି ମାଂସ କିମ୍ବା ଗୋମାଂସ ବ୍ୟବହାର କରାଯାଏ । ଇଗାଡୋରେ କଲିଜା ରହିଥାଏ କିନ୍ତୁ ଟମାଟୋ ସସ‌ର ବ୍ୟବହାର ହୁଏନାହିଁ ।

ଘୁଷୁରି ଆଫ୍ରିଟାଡାରେ ଟମାଟୋ ସସ୍ ଥାଏ ଯାହା ଭିଟାମିନ୍ ଏ(A)ରେ ଭରପୂର ରହିଛି ଯାହା ଆଖି ଦୃଷ୍ଟିଶକ୍ତି, ପ୍ରଜନନ ଏବଂ ଭ୍ରୁଣ ବିକାଶ ପାଇଁ ଗୁରୁତ୍ୱପୂର୍ଣ୍ଣ ଅଟେ । ଏହା ମଧ୍ୟ ଲାଇକୋପିନ‌ର ଏକ ଉତ୍ତମ ଉତ୍ସ ଯାହା ହୃଦୟ ସ୍ୱାସ୍ଥ୍ୟ ପାଇଁ ଲାଭଦାୟକ । ଚିକେନ୍ ଆଫ୍ରିଟାଡାର ଗୋଟିଏ ଥର ସେବନରେ ୩୮୦ କ୍ୟାଲୋରୀ ମିଳିଥାଏ । ମାକ୍ରୋନ୍ୟୁଟ୍ରିଏଣ୍ଟ୍ ବ୍ରେକଡନରେ ୧୮% କାର୍ବସ୍, ୨୮% ଚର୍ବି ଏବଂ ୫୪% ପ୍ରୋଟିନ୍ ରହିଥାଏ । ଏହି ପ୍ରୋଟିନ୍ ଆପଣଙ୍କର ଦୈନନ୍ଦିନ ମୂଲ୍ୟର (୮୯%), ପୋଟାସିୟମ୍ (୨୨%) ଏବଂ ମ୍ୟାଗ୍ନେସିୟମ୍ (୨୩%)ର ଏକ ଉତ୍ତମ ଉତ୍ସ ଅଟେ ।

## ଆଧାର
ଶ୍ରେଣୀ:ଫିଲିପାଇନ୍ସ
ଶ୍ରେଣୀ:ଫିଲିପାଇନ୍ସର ଖାଦ୍ୟ
ଜୁକ୍ଲୋପେନ୍ଥିକ୍ସୋଲ

**ଜୁକ୍ଲୋପେନ୍ଥିକ୍ସୋଲ** (ଇଂରାଜୀ ଭାଷାରେ **Zuclopenthixol** ), ଏକ ବିକ୍ରୟ  ନାମ **କ୍ଲୋପିକ୍ସଲ,** ହେଉଛି ଏକ ଔଷଧ ଯାହା  ସିଜୋଫ୍ରେନିଆ ଏବଂ ଅନ୍ୟାନ୍ୟ ସାଇକୋସିସ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ତିଆରି ଉପରେ ନିର୍ଭର କରି ଏହା ପାଟିରେ ଦିଆଯାଏ କିମ୍ବା ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଇପାରେ ।

ଜୁକ୍ଲୋପେନ୍ଥିକ୍ସୋଲ ୧୯୬୨ ମସିହାରେ ସୃଷ୍ଟି କରାଯାଇ ୧୯୭୮ରେ ଚିକିତ୍ସା କ୍ଷେତ୍ରରେ ବ୍ୟବହାର କରାଯାଇଥିଲା ।  ଏହା ଅଷ୍ଟ୍ରେଲିଆ, କାନାଡ଼ା, ନ୍ୟୁଜିଲ୍ୟାଣ୍ଡ ଏବଂ ବ୍ରିଟେନରେ ବ୍ୟବହାର ପାଇଁ ଅନୁମୋଦିତ ହୋଇଛି କିନ୍ତୁ ଯୁକ୍ତରାଷ୍ଟ୍ରରେ ନୁହେଁ ।  ବିଭିନ୍ନ କମ୍ପାନୀର କେତେକ ଔଷଧ ମୂଳ ନାମରେ ଉପଲବ୍ଧ, ବିକ୍ରୟ ନାମରେ ନୁହେଁ । ଯୁକ୍ତରାଜ୍ୟରେ ଏହା ୨୦୨୨ ମସିହାରେ ଅପେକ୍ଷାକୃତ ଶସ୍ତା ଥିଲା ।

## ଆଧାର
ହେମୋଫିଲିଆ ବି

**ହେମୋଫିଲିଆ ବି** (ଇଂରାଜୀ ଭାଷାରେ  **Haemophilia B**),   ଅନ୍ୟ ନାମ **ଖ୍ରୀଷ୍ଟମାସ ରୋଗ,** ହେଉଛି ଏକ ରକ୍ତସ୍ରାବ ଜନିତ ରୋଗ ଯାହା ଜେନେଟିକ୍ ପରିବର୍ତ୍ତନ ବା ମ୍ୟୁଟେସନ ହେତୁ ଘଟିଥାଏ । ଏହାର ଲକ୍ଷଣ ମଧ୍ୟରେ ସହଜ କ୍ଷତ ଏବଂ ରକ୍ତସ୍ରାବ ହୋଇପାରେ ।

ଏହା ସାଧାରଣତଃ ଏକ ଉତ୍ତରାଧିକାରୀ ମ୍ୟୁଟେସନ ହେତୁ ହୋଇଥାଏ, ଯାହା ଏକ ଏକ୍ସ-ସଂଯୁକ୍ତ ରିସେସ୍ସିଭ୍ ଢାଞ୍ଚାରେ ଘଟିଥାଏ । କ୍ୱଚିତ୍ ଫ୍ୟାକ୍ଟର୍ ୯ ବିପକ୍ଷରେ ଆଣ୍ଟିବଡି ଉତ୍ପାଦନ ହେତୁ ପରବର୍ତ୍ତୀ ଜୀବନରେ ହୋଇପାରେ । ଯଦିଓ ଚିକିତ୍ସା ବିନା ପ୍ରାୟ ୧୨ ବର୍ଷ ବୟସରେ ଅନେକ ଲୋକ ମୃତ୍ୟୁ ବରଣ କରୁଛନ୍ତି ।  

ହେମୋଫିଲିଆ ବି ୨୫,୦୦୦ ନବଜାତ ପୁରୁଷ ଶିଶୁଙ୍କ ମଧ୍ୟରୁ ପ୍ରାୟ ଜଣକୁ ପ୍ରଭାବିତ କରେ ।  ୧୯୫୨ ମସିହାରେ ଏହା ଏକ ଭିନ୍ନ ରୋଗ ଭାବରେ ମାନ୍ୟତା ପାଇଲା ।  ରାଣୀ ଭିକ୍ଟୋରିଆ ଏହି ମ୍ୟୁଟେସନର ବାହକ ହୋଇଥିବା ଯୋଗୁ ୟୁରୋପୀୟ ରାଜ ପରିବାରର ଅନେକ ସଦସ୍ୟ ପ୍ରଭାବିତ ହୋଇଥିଲେ ।

## ଆଧାର
କାର୍ବିମାଜୋଲ

**କାର୍ବିମାଜୋଲ** (ଇଂରାଜୀ ଭାଷାରେ **Carbimazole/** **CMZ** ) ହେଉଛି ଏକ ପ୍ରକାର ଔଷଧ ଯାହାକି ଗ୍ରେଭସ ରୋଗ ସମେତ ହାଇପୋଥାଇରଏଡିଜମ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଆଣ୍ଟିଥାଇରଏଡ ଔଷଧ ମଧ୍ୟରେ ଯୁକ୍ତରାଜ୍ୟରେ ଏହା ପ୍ରଥମ ପସନ୍ଦ ଔଷଧ । ବିରଳ ପାର୍ଶ୍ୱ ପ୍ରତିକ୍ରିୟାରେ ଅସ୍ଥି ମଜ୍ଜା ସମସ୍ୟା ଅନ୍ତର୍ଭୁକ୍ତ ହୋଇପାରେ ଯାହା ଫଳରେ କମ୍ ଶ୍ୱେତ ରକ୍ତ କଣିକା ହୋଇଥାଏ ।  ଥିଆମାଜୋଲର ବିକଳ୍ପ ଭାବରେ ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଲିପିବଦ୍ଧ ଅଛି । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଦିନକୁ ୨୦ ମିଗ୍ରା ମାତ୍ରାରେ ତିନି ମାସ ଔଷଧର ମୂଲ୍ୟ ୨୦୨୩ ସୁଦ୍ଧା  ୬ ପାଉଣ୍ଡ ଅଟେ ।

## ଆଧାର
୨୦୨୪

**୨୦୨୪** ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |
ସତ୍ୟନାରାୟଣ ମହାନ୍ତି

*ସତ୍ୟନାରାୟଣ ମହାନ୍ତି*(୧୦ ଜାନୁଆରୀ ୧୯୩୦) ଜଣେ ଓଡ଼ିଆ କବି ଓ ଅନୁବାଦକ । ସେ ନିଜ ଅନୁବାଦ*ଓଡ଼ିଆ ରାମଚରିତ ମାନସ*' ନିମନ୍ତେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । 

## ପ୍ରାରମ୍ଭିକ ଜୀବନ 
ସତ୍ୟନାରାୟଣ ଭଦ୍ରକ ଜିଲ୍ଲାର ଜଗନ୍ନାଥପୁରଠାରେ ଜନ୍ମଗ୍ରହଣ କରିଥିଲେ । ରାମାୟଣ ସଂପର୍କରେ ସେ ଏକାଧିକ ଅନୁଶୀଳନାତ୍ମକ ଗ୍ରନ୍ଥ ରଚନା କରିଛନ୍ତି 

## ସାହିତ୍ୟ ରଚନା 
ସେ ତୁଳସୀ ଦାସଙ୍କ *ରାମଚରିତ ମାନସ*ର "ସୁନ୍ଦରା କାଣ୍ଡ"କୁ ନେଇ *ସୁନ୍ଦରା କାଣ୍ଡର ସୁନ୍ଦରତା* ନାମକ ଏକ ପୁସ୍ତକ ରଚନା କରିଥିଲେ ।

## ରଚନାବଳୀ 
* *ସୁନ୍ଦରା କାଣ୍ଡର ସୁନ୍ଦରତା* (୧୯୯୨)
* *ମନ୍ତ୍ରେ ବଶତି ଦେବତା ୧ମ* (୨୦୦୦)
* *ଏକାଦଶ ଅବତାର* (କବିତା)
* *ଯୁଗେଯୁଗେ ହନୁମାନ*
* *ହନୁମାନ ଉପାସନା ଧାରା*
* *ରାମସ୍ତୁ ଭଗବାନ ସ୍ୱୟଂ*
* *ଗାୟତ୍ରୀ ପଞ୍ଚାଙ୍ଗ*
* *ମାନସ ମନ୍ଦାକିନୀ*
* *ହସ୍ତ ସମୁଦ୍ର*

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର 'ଓଡ଼ିଆ ରାମଚରିତ ମାନସ' ପାଇଁ ୧୯୯୫ ମସିହା ପାଇଁ

## ଆଧାର 
ଶ୍ରେଣୀ:୧୮୩୦ ଜନ୍ମ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଓଡ଼ିଆ ଲୋକ
ଭରତ ଚନ୍ଦ୍ର ନାୟକ

**ଭରତ ଚନ୍ଦ୍ର ନାୟକ** (ମାର୍ଚ୍ଚ ୧୮୮୭ - ୧୯୬୯) ଜଣେ ଓଡ଼ିଆ ଭାଷୀ ସଂସ୍କାରକ, ସମାଜସେବୀ, ପୁର୍ବତନ ବିଚାରପତି ଓ ସାହିତ୍ୟିକ ଥିଲେ । ସେ ନିଜ ଆତ୍ମଜୀବନୀ 'ମୋର ପର୍ବ ସ୍ମୃତିକଥା' ନିମନ୍ତେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।

## ସଂକ୍ଷିପ୍ତ ଜୀବନୀ 
ଭରତ ଚନ୍ଦ୍ର ଓଡ଼ିଶାର ପୂର୍ବତନ ଗଡ଼ଜାତ ପାଟଣା ରାଜ୍ୟର ଆଗଲପୁରଠାରେ ଜନ୍ମଗ୍ରହଣ କରିଥିଲେ । ସେ ୧୮୯୮ରୁ ୧୯୦୨ ପର୍ଯ୍ୟନ୍ତ ବଲାଙ୍ଗୀର ମଧ୍ୟ ଇଂରାଜୀ ବିଦ୍ୟାଳୟରେ, ୧୯୦୨ରୁ ୧୯୦୪ ସମ୍ବଲପୁର ଜିଲ୍ଲାସ୍କୁଲରେ, ୧୯୦୪ରୁ ୧୯୦୮ ରେଭେନସା ମହାବିଦ୍ୟାଳୟରେ  ଅଧ୍ୟୟନ କରିଥିଲେ । ୧୯୦୯ରୁ ୧୯୪୨ ମସିହା ପର୍ଯ୍ୟନ୍ତ ସେ କାର୍ଯ୍ୟ କରିଥିଲେ । ୧୯୨୪ରୁ ୧୯୨୭ ସେ ବଣାଇଗଡ଼ରେ ରାଜା ଧରଣୀଧର ଇନ୍ଦ୍ରଦେଓଙ୍କ ଦେୱାନ ଥିଲେ । ସମ୍ବଲପୁରରେ ସେ ଡେପୁଟୀ ମାଜିଷ୍ଟ୍ରେଟ୍ ଥିଲେ । ସମୟକ୍ରମେ ସେ ବାଲେଶ୍ୱର, ପୁରୀ ଓ କଟକରେ କାର୍ଯ୍ୟ କରି ପୁଣି ସମ୍ବଲପୁରକୁ ଫେରିଲେ । ସେଠାରେ ସେ ପ୍ରଶାସନିକ କ୍ଷେତ୍ରରେ, ଉଚ୍ଚଶିକ୍ଷାର ବିକାଶ ସର୍ବୋପରି ସାମାଜିକ କୁସଂସ୍କାର ବିରୋଧରେ ସଂସ୍କାର ଆଣିବାକୁ ଚେଷ୍ଟା କରି ସଫଳ ହୋଇଥିଲେ । ତାଙ୍କ ଉଦ୍ୟମ ଯୋଗୁଁ ସମ୍ବଲପୁର ବାଳିକା ବିଦ୍ୟାଳୟ ମଧ୍ୟ ଇଂରାଜୀ ବିଦ୍ୟାଳୟକୁ ଉନ୍ନୀତ ହୋଇପାରିଥିଲା । ଶେଷରେ ସେ ୧୯୪୨ ସେପ୍ଟେମ୍ବର ୨୯ରେ ଅବସର ନେଇଥିଲେ ।

## ପାରିବାରିକ ଜୀବନ 
୧୯୦୬ ମସିହାରେ ସେ ଏଫ୍ ଏ ପରିକ୍ଷା ଦେଉଥିବାବେଳେ ସେ ଶକ୍ରାବତୀ ଦେବୀଙ୍କୁ ବିବାହ କରିଥିଲେ । ଭରତ ଚନ୍ଦ୍ର ଶକ୍ରାବତୀଙ୍କୁ ଜଣେ "ପ୍ରକୃତ ସହଧର୍ମିଣୀ, କାର୍ଯ୍ୟକ୍ଷମା, ଉତ୍ସାହଦାତ୍ରୀ" ବୋଲି ବର୍ଣ୍ଣନା କରିଥିଲେ । ତାଙ୍କ ଝିଅ ସୁଷମା ଓଡ଼ିଶାରେ ପ୍ରଥମ ବ୍ରାହ୍ମଣ ମାଟ୍ରିକୁଲେଟ୍, ପ୍ରଥମ ଆଇ ଏସ୍ ସି, ପ୍ରଥମ ଏମ୍ ବିବିଏସ୍ ଡାକ୍ତର ହୋଇ ୧୯୪୫ରେ ପାଟଣା ମେଡ଼ିକାଲ କଲେଜରୁ ଦ୍ୱିତୀୟ ସ୍ଥାନରେ ସର୍ବୋଚ୍ଚ ଭାରତୀୟ ଛାତ୍ରୀ ଭାବେ ଉତ୍ତୀର୍ଣ୍ଣ ହୋଇଥିଲେ ଏବଂ ତତ୍କାଳୀନ ବଡ଼ଲାଟ ୱେଭ୍ୱଲଙ୍କଠାରୁ ୱେଭେଲ୍ ମେଡ଼ାଲ୍ ପାଇଥିଲେ । ତାଙ୍କର ଅନ୍ୟ ପୁତ୍ରକନ୍ୟାମାନେ ଉଚ୍ଚଶିକ୍ଷା ପାଇ ଭିନ୍ନ ଭିନ୍ନ କ୍ଷେତ୍ରରେ କାର୍ଯ୍ୟକରିଥିଲେ । ସାହିତ୍ୟିକ ଓ ପ୍ରଫେସର ଭୁବନେଶ୍ୱର ବେହେରା ତାଙ୍କର ଜାମାତା ଥିଲେ । 

## ସାହିତ୍ୟ ରଚନା 
ନିଜ ଜ୍ଯେଷ୍ଠ ପୁତ୍ରର ଅକାଳ ମୃତ୍ୟୁ ପରେ ସେ ପରିଣତ ବୟସରେ ସାହିତ୍ୟ ରଚନା ଆରମ୍ଭ କରି ସାହିତ୍ୟ ଲେଖାପଢ଼ା କରୁଥିଲେ । ତାଙ୍କ ଆତ୍ମଜୀବନୀ *ମୋର ପୂର୍ବ ସ୍ମୃତିକଥା* ପାଇଁ ସେ ୧୯୬୬ରେ ଓଡ଼ିଶା ସାହିତ୍ୟ ଏକାଡ଼େମୀଦ୍ୱାରା ପୁରସ୍କୃତ ହୋଇଥିଲେ । ପ୍ରଥମେ ଏହା 'ନବଜୀବନ'ରେ ଧାରାବାହିକ ଭାବେ ପ୍ରକାଶ ପାଉଥିଲା । ତାଙ୍କର ଆଉ ଏକ ଉଲ୍ଲେଖନୀୟ ଗଦ୍ୟରଚନା ହେଲା 'ହୁଏନସାଂ ଓ ତାହାଙ୍କ ଭାରତ ଭ୍ରମଣ' ।

## ରଚନାବଳୀ 
* *କୁମାର ସମ୍ଭବମ୍* (୧୯୨୭)
* *ହୁଏନସାଂ ଓ ତାହାଙ୍କ ଭାରତ ଭ୍ରମଣ* (୧୯୪୦)
* *ମୋର ପୂର୍ବ ସ୍ମୃତିକଥା* (୧୯୬୬)

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର *ମୋର ପୁର୍ବ ସ୍ମୃତିକଥା* ପାଇଁ ୧୯୬୬ ମସିହା ପାଇଁ

## ଆଧାର 
ଶ୍ରେଣୀ:୧୮୮୭ ଜନ୍ମ
ଶ୍ରେଣୀ:୧୯୬୯ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ଲିସା ଗାଜୀ

**ଲିସା ଗାଜୀ** (; ଜନ୍ମ: ୧୪ ଅଗଷ୍ଟ ୧୯୬୯) ଜଣେ ବଙ୍ଗଳାଦେଶୀ-ଜନ୍ମିତ ଲଣ୍ଡନରେ ବସବାସ କରୁଥିବା ବ୍ରିଟିଶ ଲେଖିକା, ନାଟ୍ୟକାର, ଥିଏଟର ନିର୍ଦ୍ଦେଶିକା, ଅଭିନେତ୍ରୀ ।

## ପୃଷ୍ଠଭୂମି 
ଗାଜୀଙ୍କ ବାପା ବାଂଲାଦେଶ ମୁକ୍ତି ସଂଗ୍ରାମ ସମୟରେ ଲଢ଼ିଥିଲେ । ସେ ସାଉଥ୍‌ବ୍ୟାଙ୍କ ସେଣ୍ଟରରେ *ସିକ୍ସ ସିଜିନ୍* ଏବଂ ତହମିମା ଅନାମଙ୍କ '*ଏ ଗୋଲ୍ଡେନ୍ ଏଜ୍*'ର ଚିତ୍ରନାଟ୍ୟ-ଲେଖିକା ଓ କଳାକାର ଥିଲେ । ତାଙ୍କର ନାଟ୍ୟ କ୍ରେଡିଟ୍ ଗୁଡ଼ିକ ମଧ୍ୟରେ ରହିଛି: ବିରଙ୍ଗନା: ଓମେନ୍ ଓଫ୍ ୱାର୍, ସୋନାଟା, ରକିଜ୍ ଡ୍ରିମ୍, *ଡିମନ୍‌ସ୍ ରିଭେଞ୍ଜ*, *ପୋଣ୍ଡରଫୁଲ୍ ପିପୁଲ୍*, ଓ *ବୋନବିବି* । ସେ ୨୦୧୨ରେ *ବୋନବିବି: ଲେଡି ଅଫ୍ ଦ ଫରେଷ୍ଟ* ପାଇଁ ସ୍କ୍ରିପ୍ଟ ମଧ୍ୟ ଲେଖିଥିଲେ । ଯାହାକି ଟାଟା ଆର୍ଟସ୍ ସହିତ ମିଳିତ ଭାବରେ ଏକ ଆଠ-ସପ୍ତାହ ବ୍ୟାପୀ ଜାତୀୟ ସ୍ତରୀୟ କାର୍ଯ୍ୟକ୍ରମ ଥିଲା । ସେ *ଏ ଗୋଲ୍ଡେନ୍ ଏଜ୍* ଧାରାବାହିକ ରୂପାନ୍ତରରେ ଅଭିନୟ କରିଥିଲେ । ସେ ଆକ୍ରମ ଖାନଙ୍କର *ଦେଶ* ନାଟକ ପାଇଁ ସାଂସ୍କୃତିକ ସଂଯୋଜକ ଓ ଭଏସ୍ ଆର୍ଟିଷ୍ଟ ଭାବରେ କାର୍ଯ୍ୟ କରିଥିଲେ । ମଇ ୨୦୧୪ରେ, ତାଙ୍କର ବିବିସି ଏସିଆନ୍ ନେଟୱର୍କରେ ନାଦିଆ ଅଲ୍ଲୀ ସାକ୍ଷାତକାର ଦେଇଥିଲେ ।

### ଅଭିନୀତ କଥାଚିତ୍ର 
### ମଞ୍ଚ 
## ଆଧାର 
## ବାହାର ଲିଙ୍କ୍ 
* 
* 
* 

ଶ୍ରେଣୀ:୧୯୬୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଅର୍ବିଟାଲ ସେଲ୍ଲ୍ୟୁଲାଇଟିସ

**ଅର୍ବିଟାଲ ସେଲ୍ଲ୍ୟୁଲାଇଟିସ** (ଇଂରାଜୀ ଭାଷାରେ **Orbital cellulitis ବା ଓଏସ/OC** ) ହେଉଛି ଏକ ରୋଗ ଯେଉଁଥିରେ ସାଧାରଣତଃ ଆଖି ସକେଟ୍ ବା କୋଟର ଭିତରେ ଥିବା  ତନ୍ତୁରେ ପ୍ରଦାହ ହୁଏ ।  ରୋଗ ଲକ୍ଷଣଗୁଡ଼ିକ ମଧ୍ୟରେ ବିଶେଷତ ଆଖି ଡୋଳାର ଚଳନ ସମୟରେ ଯନ୍ତ୍ରଣା, ଦୈତ ଦୃଷ୍ଟି, ଦୃଷ୍ଟି ଶକ୍ତି ହ୍ରାସ, ଲାଲ ଆଖିପତା, ଫୁଲା ପତା, ଜ୍ୱର ଏବଂ ପ୍ରଭାବିତ ଆଖି ଫୁଲିଯାଏ । ଜଟିଳତା ମଧ୍ୟରେ କାଭେରନସ ସାଇନସ ଥ୍ରୋମ୍ବୋସିସ, ମେନିଞ୍ଜାଇଟିସ୍ ଏବଂ ସେପ୍ସିସ ଅନ୍ତର୍ଭୁକ୍ତ ହୋଇପାରେ ।  ରୋଗ ନିର୍ଣ୍ଣୟ ଲକ୍ଷଣ ଉପରେ ନିର୍ଭର କରେ ଏବଂ ମେଡିକାଲ ଇମେଜିଙ୍ଗ ସ୍କାନ କିମ୍ବା ଏମଆରଆଇଦ୍ୱାରା ନିଶ୍ଚିତ କରାଯାଏ । ପେରିଅରବିଟାଲ୍ ସେଲୁଲାଇଟିସ୍, ଯାହା ଆଣ୍ଟିରିଅର କକ୍ଷପଥ ପଟ/ସେପ୍ଟମର ସଂକ୍ରମଣ ଅଟେ, ଏକ ଭଳି ଦେଖାଯାଏ ।  ଯଦି ଚର୍ମରେ ଆଘାତ ଲାଗିଥାଏ ଏବଂ MRSA ସାଧାରଣ ଭାଙ୍କୋମାଇସିନ ମଧ୍ୟ ବ୍ୟବହାର କରାଯାଇପାରେ । ଫଳାଫଳ ସାଧାରଣତଃ ଭଲ; ଯଦିଓ କମ୍ ଦୃଷ୍ଟି ଶକ୍ତି ୧୦%ରୁ କମ୍ ରୋଗୀଙ୍କର ହୁଏ । 

ଅର୍ବିଟାଲ୍ **ସେଲ୍ଲ୍ୟୁଲାଇଟିସ** ଏକ ଅସାଧାରଣ ରୋଗ ।  ବୟସ୍କମାନଙ୍କ ଅପେକ୍ଷା ପିଲାମାନେ ସାଧାରଣତଃ ପ୍ରଭାବିତ ହୁଅନ୍ତି (ବର୍ଷକୁ ଏକ ନିୟୁତ ମଧ୍ୟରୁ ଜଣକର) |  ମହିଳାଙ୍କ ତୁଳନାରେ ପୁରୁଷମାନେ ସାମାନ୍ୟ ଅଧିକ ପ୍ରଭାବିତ ହୋଇପାରନ୍ତି । ଏହା ଶୀତଦିନେ ଅଧିକ ହୁଏ ।

## ଆଧାର
ବୈତରଣୀ

**ବୈତରଣୀ** ନଦୀ ହେଉଛି ଓଡ଼ିଶାର ତୃତୀୟ ବୃହତ୍ତମ ନଦୀ । ଏହା କେନ୍ଦୁଝର ଜିଲ୍ଲା, ତେଲକୋଇ ତହସିଲର ଗୁପ୍ତଗଙ୍ଗା ପର୍ବତମାଳାଠାରେ ଗୋନାସିକାରୁ ସୃଷ୍ଟି ହେଇଛି । ଯୋଡ଼ା, ଚମ୍ପୁଆ, କରଞ୍ଜିଆ, ଆନନ୍ଦପୁର, ଯାଜପୁର, ଚାନ୍ଦବାଲି ଆଦି ଏହି ନଈକୂଳେ ଅବସ୍ଥିତ । 
କୀଚକେଶ୍ୱରୀ, ତାରିଣୀ, ବିରଜା, ଆଖଣ୍ଡଳମଣି ଆଦି ଧାମ ଏହି ନଈ ନିକଟରେ ଅବସ୍ଥିତ ।

### ନାମକରଣ
ଏହି ନଦୀରେ ପିଣ୍ଡ ଦାନ କରିଲେ ମୋକ୍ଷ ପ୍ରାପ୍ତି ହୁଏ । ଅର୍ଥାତ୍ ଏହା କୁହାଯାଇପାରେ ଯେ ନଦୀ ମୋକ୍ଷ ବିତରଣ କରେ । ଏହାର ନାମ ହେଲା ତେଣୁ **ବୈତରଣୀ** । 
ଏହି ନଦୀରେ ସ୍ନାନ କରିବାଦ୍ୱାରା ପାପ କ୍ଷୟ ହୁଏ ଓ ଏହାର ନିକଟରେ ୩ଟି ଧାମ (ଯଥା ତାରିଣୀ, ବିରଜା, ଆଖଣ୍ଡଳମଣି) ଅଛି । ତେଣୁ ଏହାର ନାମ **ଓଡ଼ିଶାର ଗଙ୍ଗା** । ଏହା ବେଳେ ବେଳେ ଗୁପ୍ତ ଭାବରେ ପ୍ରବାହିତ ହୁଏ, କାହାରିକୁ ସେତେବେଳେ ଦେଖାଯାଏ ନାହିଁ । ତେଣୁ ଏହାର ନାମ **ଗୁପ୍ତଗଙ୍ଗା** ।

### ଗତିପଥ
ଏହି ନଦୀ କେନ୍ଦୁଝର ଜିଲ୍ଲାର ତେଲକୋଇ ତହସିଲର ଗୁପ୍ତଗଙ୍ଗା ପର୍ବତମାଳାର ଗୋନାସିକାରୁ ସୃଷ୍ଟି ହେଇଛି । ତାହା ସମୁଦ୍ର ପତନରୁ ୯୦୦ ମିଃ (୩୦୦୦ ଫୁଟ୍) ଉଚ୍ଚରେ ଅବସ୍ଥିତ । ବଣ ପାହାଡ଼ ଘେରା ଅଞ୍ଚଳରେ ଗାଈ ନାକ ଭଳି ଆକୃତିର ପ୍ରସ୍ତର ଭିତରୁ ଜଳର ଉତ୍ସ ବାହାରି ତଳେ ଥିବା ଶିବଲିଙ୍ଗକୁ ଅଭିଷିକ୍ତ କରି ପାହାଡ଼ ତଳକୁ ଗଡ଼ିଛି । ଏହା ଉତ୍ତର ଦିଗରେ, ଗୁପ୍ତ ଭାବରେ ପ୍ରବାହିତ ହେଇ ବାଂଶପାଳରେ ଆବିର୍ଭୂତ ହୁଏ ।  ଚମ୍ପୁଆ ପାଖରେ ଓଡ଼ିଶା-ଝାଡ଼ଖଣ୍ଡ ସୀମା ଦେଇ କିଛି ବାଟ ବହିଲା ପରେ ପୁଣି ବୁଲିକି ଦକ୍ଷିଣ ଦିଗକୁ ବହିଛି ।  ଖିଚିଂ, ତୁରମୁଙ୍ଗା, ସ୍ବମପାଟଣାର ବୃକ୍ଷାଚ୍ଛନ୍ନ ଚାଷ ଜମିଗୁଡ଼ିକ ଦେଇ ବହିଲା ପରେ ଘଟଗାଁର ବଣରେ ପ୍ରବେଶ କରିଛି । ଭୀମକୁଣ୍ଡଠାରେ ତାହା ଲୁପ୍ତ ହେଇ ପୁଣି କିଛି ବାଟ ପରେ ଆବିର୍ଭୂତ ହେଇଛି । ତା ପରେ କେବଳ ସମତଳ ଭୂମି । ଆନନ୍ଦପୁର ଦେଇ ବହିଲା ପରେ ତାହା କେନ୍ଦୁଝରରୁ ନିର୍ଗତ ହେଇଛି । ତା ପରେ କଟକ ଓ ଭଦ୍ରଖ ଜିଲ୍ଲାଗୁଡ଼ିକର ସୀମା ଦେଇ ବହିଛି, ଯଥା ଯାଜପୁର, ଦଶରଥପୁର, ଧାମନଗର, ଚାନ୍ଦବାଲି । ତା ପରେ ଭିତରକନିକା (ଧାମରା ମୁହାଣ)ଠାରେ ବ୍ରାହ୍ମଣୀ ନଦୀ ସହ ମିଶି ବଙ୍ଗୋପସାଗରରେ ମିଶିଛି ।

ଏହା କୀଚକେଶ୍ବରୀ, ତାରିଣୀ, ବିରଜା, ଆଖଣ୍ଡଳମଣି ଆଦି ଧାମଗୁଡ଼ିକର ପାଖ ଦେଇ ବହିଛି । 
ଅତଏବ ଏହା କେନ୍ଦୁଝର, ଭଦ୍ରଖ, ଯାଜପୁର, କେନ୍ଦ୍ରାପଡ଼ା ଜିଲ୍ଲାଗୁଡ଼ିକ ଦେଇ ପ୍ରବାହିତ ହେଉଛି ।
ଅରୁଣ ଚନ୍ଦ୍ର ସାହୁ

**ଅରୁଣ ଚନ୍ଦ୍ର ସାହୁ** (ଜନ୍ମ: ୨୬ ଜାନୁଆରୀ ୧୯୫୪) ଜଣେ ଓଡ଼ିଆ ଅଧ୍ୟାପକ, ଉଦ୍ଭିଦ ବିଜ୍ଞାନୀ, କବି, ଗାଳ୍ପିକ ଓ ବିଜ୍ଞାନ ଲେଖକ । ସେ *ଜିନ୍ ବିଜ୍ଞାନର ଜୟଯାତ୍ରା* ପୁସ୍ତକ ପାଇଁ ବିଶେଷ ଜଣାଶୁଣା । ଅଧ୍ୟାପନା ବୃତ୍ତିରୁ ସେ ସେବାନିବୃତ ହୋଇ ସାରିଛନ୍ତି ।

## ସଂକ୍ଷିପ୍ତ ଜୀବନୀ 
ଅରୁଣ ଚନ୍ଦ୍ର ୧୯୫୪ ମସିହାରେ ନୟାଗଡ଼ ଜିଲ୍ଲା ଅନ୍ତର୍ଗତ ଇଟାମାଟିଠାରେ ଜନ୍ମଗ୍ରହଣ କରିଥିଲେ । ଭଲ ପାଠ ପଢ଼ୁଥିବାରୁ ୬ଷ୍ଠ ଶ୍ରେଣୀରୁ ବିଜ୍ଞାନରେ ସ୍ନାତକୋତ୍ତର ଶ୍ରେଣୀରେ ପଢ଼ିବା ପର୍ଯ୍ୟନ୍ତ ବୃତ୍ତି ପାଉଥିଲେ । ବାଣୀବିହାରରେ ସ୍ନାତକୋତ୍ତର ପଢ଼ିବା ବେଳେ ଆଲାହାବାଦ ବ୍ୟାଙ୍କରେ ଲିଖିତ ଓ ମୌଖିକ ପରୀକ୍ଷା ଦେଇ ସମଗ୍ର ଓଡ଼ିଶାରେ ପ୍ରଥମ ହୋଇଥିଲେ । ବେଶ୍ କିଛିଦିନ ଉକ୍ତ ବ୍ୟାଙ୍କରେ କାର୍ଯ୍ୟ କଲାପରେ ଉତ୍କଳ ବିଶ୍ୱବିଦ୍ୟାଳୟରେ ଉଦ୍ଭିଦ ବିଜ୍ଞାନ ବିଭାଗରେ ଅଧ୍ୟାପକ ଭାବେ ଯୋଗଦେଲେ । ପୁଣି କିଛିଦିନ ପରେ ଇଣ୍ଟରଭ୍ୟୁ ଦେଇ ସାରା ଭାରତରେ ୭ମ ସ୍ଥାନ ଅଧିକାର କରି ଆଲାହାବାଦ ବ୍ୟାଙ୍କର ମ୍ୟାନେଜମେଣ୍ଟ ଟ୍ରେନି (ପ୍ରୋବେସନାରୀ ଅଫିସର କ୍ୟାଡ଼ର) ଭାବେ କାମ କଲେ । ଶେଷରେ ଓପିଏସସିଦ୍ୱାରା ମନୋନୀତ ହୋଇ ଉଚ୍ଚଶିକ୍ଷା ବିଭାଗରେ ଅଧ୍ୟାପକ ଭାବେ ୧୯୮୦ରୁ ଅଧ୍ୟାପନା ଆରମ୍ଭ କରି ୨୦୧୨ରେ ସମ୍ବଲପୁର ଗଙ୍ଗାଧର ମେହେର ସ୍ୱୟଂଶାସିତ ମହାବିଦ୍ୟାଳୟରୁ ପ୍ରଫେସର ଓ ବିଭାଗୀୟ ମୁଖ୍ୟ ରୂପେ ଅବସର ନେଲେ । ଜଣେ କବି ଓ ବିଜ୍ଞାନ ଲେଖକ ଭାବେ ସେ ଅନେକ ପୁସ୍ତକ ଲେଖିବା ସହିତ ନିଜ ପିତା ହରିହର ସାହୁଙ୍କ କବିତାବଳୀର ସଂପାଦନା କରିଛନ୍ତି ।  ତାଙ୍କ ଧର୍ମପତ୍ନୀ ଭାନୁମତୀ ସାହୁ ମଧ୍ୟ ଜଣେ ସୁଲେଖିକା ।

## ରଚନାବଳୀ 
### କବିତା 
* *ଶାଢ଼ି ୨୦୦୨
* *ଅନ୍ଧାରରେ ଇନ୍ଦ୍ରଧନୁ ୨୦୦୭
* *ନଷ୍ଟ ନକ୍ଷତ୍ର ୨୦୧୩
* *ଶବ୍ଦମାନଙ୍କୁ ନେଇ ସ୍ୱପ୍ନ ୨୦୧୪
* *ଅଦୃଶ୍ୟ ଚିତ୍ରପଟ୍ଟ ୨୦୧୫
* *ପଞ୍ଜୁରୀର ପ୍ରଜାପତି ୨୦୧୭
* *ନିଃଶବ୍ଦ ବଂଶୀସ୍ୱନ ୨୦୨୧
* *ସହସ୍ର ଜହ୍ନର ରାତି* ୨୦୨୫
* *The Rainbow in Darkness ୨୦୧୪
* *The Butterfly of the Cage 2023
* *The Silent Flute 2024
### ବିଜ୍ଞାନ 
* *ଉପକାରୀ ଉଦ୍ଭିଦ ୨୦୦୩
* *ଉଦ୍ଭିଦମାନଙ୍କ ମଧ୍ୟରେ ଘୃଣା ଓ ପ୍ରେମ ୨୦୧୨
* *ଜିନ୍ ବିଜ୍ଞାନର ଜୟଯାତ୍ରା ୨୦୧୪
* *ମାନବ ସେବାରେ ଉଦ୍ଭିଦ ୨୦୧୫
* *ବିଜ୍ଞାନ ଦର୍ପଣରେ ଆଜି ୨୦୧୬
* *ମଙ୍ଗଳ ପଥେ (ବିଜ୍ଞାନ ଉପନ୍ୟାସ) ୨୦୧୯
* *ଫଳ ଖାଇବା ସୁସ୍ଥ ରହିବା (ଯୁଗ୍ମ: ଭାନୁମତୀ ସାହୁ) ୨୦୨୩
* *ଭାରତର ଚନ୍ଦ୍ର ଅଭିଯାନ
### ଅନ୍ୟାନ୍ୟ 
* *ଆଜିର ଦିବସ (ସାଧାରଣ ଜ୍ଞାନ) ୨୦୧୬
* *ମାଧ୍ୟମିକ ବିଜ୍ଞାନ ୨ୟ ଖଣ୍ଡ (ସହଲେଖକ) ୧୯୮୮
* *Self Assessment in Botany ୧୯୯୨
* *କବି ହରିହର ସାହୁଙ୍କ 'ଜୀବନ ମରଣ ସଖା' କବିତା (ସଂପାଦନା) ୨୦୧୪
* *ମରୀଚିକାରେ ମଣିଷଟିଏ (ଗଳ୍ପ) ୨୦୦୦
* *Biomolecules And Cell Biology With Practical
* ''Outlines of Plant Biotechnology

## ସମ୍ମାନ ଓ ପୁରସ୍କାର 
* ମହେଶ ପ୍ରସାଦ ପୁରୋହିତ ମେମୋରିଆଲ ପୁରସ୍କାର, ୨୦୧୦ (ଓଡ଼ିଶା ବଟାନିକାଲ ସୋସାଇଟି, ବୁବନେଶ୍ୱରଙ୍କଦ୍ୱାରା ଉଦ୍ଭିଦ ବିଜ୍ଞାନୀଙ୍କୁ ଓଡ଼ିଶାରେ ଜନପ୍ରିୟ କରାଇବା ନିମନ୍ତେ ଉଦ୍ଦିଷ୍ଟ)
* ରାଜଧାନୀ ପୁସ୍ତକମେଳା ପୁରସ୍କାର, ୨୦୧୪ ବିଜ୍ଞାନ ସାହିତ୍ୟ ପାଇଁ
* ଓଡ଼ିଶା ବିଜ୍ଞାନ ଏକଡ଼େମୀର 'ପ୍ରାଣକୃଷ୍ଣ ପରିଜା ଲୋକପ୍ରିୟ ବିଜ୍ଞାନ ପୁସ୍ତକ ପୁରସ୍କାର - ୨୦୧୫ *ଜିନ୍ ବିଜ୍ଞାନର ଜୟଯାତ୍ରା* ପାଇଁ
* ଭୁବନେଶ୍ୱର ପୁସ୍ତକମେଳା ପୁରସ୍କାର ୨୦୧୭ 'ମାନବ ସେବାରେ ଉଦ୍ଭିଦ' ପାଇଁ
* ଓଡ଼ିଶା ପରିବେଶ ସମିତିଦ୍ୱାରା ଡାଃ ବି ସି ପଣ୍ଡା ମେମୋରିଆଲ ପୁରସ୍କାର, ୨୦୨୨
* କଳିଙ୍ଗ ପୁସ୍ତକମେଳା ପୁରସ୍କାର, ୨୦୧୬ 

## ଆଧାର 
ଶ୍ରେଣୀ: ୧୯୫୪ ଜନ୍ମ
ଶ୍ରେଣୀ: ଜୀବିତ ବ୍ୟକ୍ତି
ଶ୍ରେଣୀ: ଭୁବନେଶ୍ୱର ପୁସ୍ତକମେଳା ପୁରସ୍କାର
ଶ୍ରେଣୀ: ରାଜଧାନୀ ପୁସ୍ତକମେଳା ପୁରସ୍କାର
ଶ୍ରେଣୀ: କଳିଙ୍ଗ ପୁସ୍ତକମେଳା ପୁରସ୍କାର
ଶ୍ରେଣୀ: ଓଡ଼ିଶା ବିଜ୍ଞାନ ଏକାଡ଼େମୀ ପୁରସ୍କାର
ଶ୍ରେଣୀ: ଓଡ଼ିଆ ବୈଜ୍ଞାନିକ
ଶ୍ରେଣୀ: ନୟାଗଡ଼ ଜିଲ୍ଲାର ଲୋକ
ସୁଡୋଗାଉଟ

**ସୁଡୋଗାଉଟ**  (ଇଂରାଜୀ ଭାଷାରେ **Pseudogout**), ଅନ୍ୟ ନାମ **କ୍ୟାଲସିଅମ ପାଇରୋଫସଫେଟ ଡିପୋଜିସନ ରୋଗ** ( **ସିପିପିଡି** ), ଏକ ଗଣ୍ଠି ପ୍ରଦାହ ରୋଗ ଯାହା କ୍ୟାଲସିଅମ ପାଇରୋଫସଫେଟ ସ୍ଫଟିକ ବା କ୍ରିଷ୍ଟାଲ କାରଣରୁ ହୋଇଥାଏ । ଆକ୍ରମଣ ସାଧାରଣଃ  ଗୋଟିଏ କିମ୍ବା କିଛି ଗଣ୍ଠିରେ ହଠାତ ଯନ୍ତ୍ରଣା ଆରମ୍ଭ ହୁଏ ।

ଅଧିକାଂଶ କ୍ଷେତ୍ରରେ ସ୍ଫଟିକଗୁଡିକର ହେବାର କାରଣ ଅସ୍ପଷ୍ଟ ଥାଏ ଯଦିଓ ଏହା ବେଳେବେଳେ ପରିବାରରେ ଚାଲିଥାଏ । ପୂର୍ବତନ ଗଣ୍ଠି ଆଘାତ ଥିଲେ ବିପଦ କାରକ ଥାଏ । ଖାଦ୍ୟ ଯୋଗୁ ବିପଦ ସଙ୍କଟ ପ୍ରଭାବିତ ହୁଏ ନାହିଁ । ପ୍ରତିଷେଧକ ଉପାୟରେ ଭଲ ପ୍ରମାଣ ମିଳନି ଯଦିଓ ହାଇଡ୍ରୋକ୍ସିକ୍ଲୋରୋକୁଇନ କିମ୍ବା ମେଥୋଟ୍ରେକ୍ସେଟ ଦିଆଯାଇ ପାରେ ।  ଏହି ରୋଗର ପ୍ରାରମ୍ଭିକ ବର୍ଣ୍ଣନା ୧୯୬୨ରେ ଏନ କୋହନ (N. Kohn) କରିଥିଲେ ।

## ଆଧାର
ଅଲିଭିଆ ଗୋମେଜ

**ଅଲିଭିଆ ଗୋମେଜ** (ଜନ୍ମ: ୧୬ ଫେବୃଆରୀ ୧୯୫୩) ଜଣେ ବଙ୍ଗଳାଦେଶୀ ଅଭିନେତ୍ରୀ । ଗୋମେଜ୍ ୧୯୭୦ ଦଶକରେ ଚଳଚ୍ଚିତ୍ର *ଦି ରେନ୍* (୧୯୭୬)ରେ ଅଭିନୟ କରି ଲୋକପ୍ରିୟତା ପାଇଥିଲେ । ସେ ୫୩ଟି ଫିଲ୍ମରେ ଅଭିନୟ କରିଛନ୍ତି । ୧୯୭୬ ମସିହାରେ, ସେ ଉତ୍ତମ କୁମାରଙ୍କ ସହ *ବହ୍ନିଶିଖା*ରେ ଅଭିନୟ କରିଥିଲେ । ତାଙ୍କ ଅଭିନୀତ ଶେଷ କଥାଚିତ୍ର ଥିଲା *ଦୁଷ୍ମନି* ।

### ଅଭିନୀତ କଥାଚିତ୍ର 
ତାଙ୍କ ଅଭିନୀତ କିଛି ବଛାବଛା କଥାଚିତ୍ରର ତାଲିକା

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ବଙ୍ଗଳା କଥାଚିତ୍ର ଅଭିନେତ୍ରୀ
ଗୋଟୋ

**ଗୋଟୋ** (ଅନ୍ୟ ନାମ:*ଆରୋଜ କାଲ୍ଡୋ କନ ଗୋଟୋ*, *ଆରୋଜ କନ ଗୋଟୋ*, *ଆରୋଜ ଗୋଟୋ*, *ଗୋଟୋ ଆରୋଜ କାଲ୍ଡୋ*) ଏକ ଫିଲିପାଇନ୍ସ ଖାଦ୍ୟ ଯାହାକୁ, ଭାତ, ଗୋମାଂସ, ଅଦା, ରସୁଣ,ସ୍କାଲିଅନ୍, ଗୋଲମରିଚ ଏବଂ ଚିଚାରନ ସହିତ ପ୍ରସ୍ତୁତ କରାଯାଏ । ଏହାକୁ ସାଧାରଣତଃ କଞ୍ଚା କମଳା, ସୋୟା ସସ୍ ଏବଂ ଏକ ସିଝା ଅଣ୍ଡା ସହିତ ପରିବେଷଣ କରାଯାଏ ।

## ଶବ୍ଦର ବ୍ୟୁତ୍ପତ୍ତି
ଏହି ବ୍ୟଞ୍ଜନର ମୂଳ ନାମ ହେଉଛି *ଆରୋଜ କାଲ୍ଡୋ କନ ଗୋଟୋ* ଓ *ଆରୋଜ କନ ଗୋଟୋ*, ଯାହା ସ୍ପେନୀୟ ଆରୋଜ ("ଭାତ") ଏବଂ କାଲ୍ଡୋ ("ସୁପ୍") ଏବଂ ଟାଗଲଗ୍ ଗୋଟୋ ("ଟ୍ରାଇପ୍")ରୁ ଉତ୍ପନ୍ନ ହୋଇଛି । ଟାଗଲଗ୍ ଗୋଟୋ, ମୁଖ୍ୟତଃ ହୋକ୍କିଏନରୁରୁ ଉତ୍ପନ୍ନ ହୋଇଛି । (*gû-tǒ͘,* "ox tripe").

## ବର୍ଣ୍ଣନା
ଗୋଟୋରେ ସାଧାରଣତଃ ଗ୍ଲୁଟିନସ୍ ଚାଉଳ (ମାଲଗକିଟ)ର ବ୍ୟବହାର କରାଯାଏ, କିନ୍ତୁ ଏହାକୁ ମଧ୍ୟ ସାଧାରଣ ଚାଉଳକୁ ଅଧିକ ପାଣିରେ ଫୁଟାଇ ପ୍ରସ୍ତୁତ କରାଯାଇପାରେ । ଏହାକୁ ଆରୋଜ କାଲ୍ଡୋ ପରି ପ୍ରାୟ ସମାନ ଭାବରେ ପ୍ରସ୍ତୁତ କରାଯାଏ । ଚାଉଳକୁ ଅଦା ପକାଯାଇଥିବା ପାଣିରେ ରାନ୍ଧାଯାଏ, ତା’ପରେ ଭଜା ରସୁଣ, କଞ୍ଚାଲଙ୍କା, ଗୋଲମରିଚ ଗୁଣ୍ଡ ଏବଂ ଚିଚାରନ ସହିତ ସଜାଯାଏ । ଏହି ବ୍ୟଞ୍ଜନଟିକୁ ଅତି ନରମ ହେବା ପର୍ଯ୍ୟନ୍ତ ଭଲଭାବେ ରନ୍ଧାଯାଏ । ପରେ ଏହାକୁ ଏକ ସିଝା ଅଣ୍ଡା ସହିତ ପାତ୍ରରେ ଗରମ ପରୋଷା ଯାଏ । ଏଥିରେ ଗାଈ ମାଂସ ସମେତ ଘୁଷୁରୀ ମାଂସର ମଧ୍ୟ ପ୍ରୟୋଗ କରାଯାଏ ।

## ଆଧାର
ତମାଖୁ ବ୍ୟବହାର ରୋଗ

**ତମାଖୁ ବ୍ୟବହାର ରୋଗ** (ଇଂରାଜୀ ଭାଷାରେ  **Tobacco use disorder**) ହୋଇଥିବା କୁହାଯାଏ ଯେତେବେଳେ ତମାଖୁର ବ୍ୟବହାର ଯୋଗୁ ରୋଗ ସୃଷ୍ଟି ହୁଏ । ଧାର୍ଯ୍ୟ ସ୍ତରଠାରୁ ଅଧିକ ଗ୍ରହଣ କରିବା, ବ୍ୟବହାର ଚାଲୁ ରଖିବା ପାଇଁ ଇଚ୍ଛା ଜାରି ରହିବା, ଏହାର ବ୍ୟବ‌ହାର ଯୋଗୁ କାର୍ଯ୍ୟ କିମ୍ବା ବିଦ୍ୟାଳୟରେ ସମସ୍ୟା ସୃଷ୍ଟି ହେବା ଏବଂ ଏହିପରି ସ୍ୱାସ୍ଥ୍ୟଗତ ସମସ୍ୟା ସତ୍ତ୍ୱେ ବ୍ୟବ‌ହାର ବନ୍ଦ ନ କରିପାରିଲେ ଏହି ରୋଗ ହୋଇଥିବା ଧରାଯାଏ । ତମାଖୁ ସେବନ ଏକ ଗୁରୁତ୍ୱପୁର୍ଣ୍ଣ ଜନସ୍ୱାସ୍ଥ୍ୟ ଚିନ୍ତା, ଏହା ବିଶ୍ୱବ୍ୟାପୀ ଏଡ଼ିବା ଯୋଗ୍ୟ ମୃତ୍ୟୁର ଏକ ପ୍ରମୁଖ କାରଣ ଅଟେ ।

ନିକୋଟିନ୍‌ର ଗୋଟିଏ ମାତ୍ରାର ବ୍ୟବହାର ପରେ ୩୨% ବ୍ୟବ‌ହାରକାରୀ ତମାଖୁ ସେବନ‌କାରୀ ରୋଗୀରେ ବିକଶିତ ହୁଅନ୍ତି । ପାରିବାରିକ ଇତିହାସ, ନିମ୍ନ ଧରଣର ଶିକ୍ଷା, ଦାରିଦ୍ର୍ୟ, ଧ୍ୟାନାଭାବ ଓ ଅତିସକ୍ରିୟତା ବିକାର, ଆଚରଣ ରୋଗ, ଉଦାସୀନତା, ଉଦ୍‌ବେଗ, ବ୍ୟକ୍ତିତ୍ୱ ବିକାର, ସାଇକୋସିସ ଏବଂ ଅନ୍ୟାନ୍ୟ ପଦାର୍ଥ ବ୍ୟବହାର ମଧ୍ୟରେ ବିପଦ କାରକଗୁଡିକ ରହିଥାଏ । ରୋଗ‌ଗ୍ରସ୍ତ ଲୋକ ନିଦରୁ ଜାଗ୍ରତ ହେବାର ଅଧ ଘଣ୍ଟା ମଧ୍ୟରେ ଧୂମପାନ କରନ୍ତି ଏବଂ କିଛି ଘଣ୍ଟା ମଧ୍ୟରେ ନ ମିଳିଲେ ଅତିରିକ୍ତ କାମନା ସୃଷ୍ଟି ହୁଏ । ସ୍ୱାସ୍ଥ୍ୟ ସେବା ପ୍ରଦାନକାରୀମାନେ ସମସ୍ତ ବୟସ୍କମାନଙ୍କୁ ତମାଖୁ ସେବନ ବିଷୟରେ ପଚାରିବା ଏବଂ ବନ୍ଦ କରିବାକୁ ଚାହୁଁଥିବା ଲୋକଙ୍କୁ ସହାୟତା କରିବା ପାଇଁ ପରାମର୍ଶ ଦେବା ଏବଂ ଔଷଧ ଯୋଗାଇବା ପାଇଁ ପରାମର୍ଶ ଦିଆଯାଇଛି । ଔଷଧଗୁଡ଼ିକ ମଧ୍ୟରେ ନିକୋଟିନ ପୁନଃସ୍ଥାପନ ଚିକିତ୍ସା, ବ୍ୟୁପ୍ରୋପିଅନ ଏବଂ ଭାରେନିକ୍ଲାଇନ୍ ଅନ୍ତର୍ଭୁକ୍ତ । ୨୦୨୧ ସୁଦ୍ଧା ଇଲେକ୍ଟ୍ରୋନିକ ସିଗାରେଟର ଉପଯୋଗିତା ଅଜ୍ଞାତ ଅଛି ।

ପୃଥିବୀରେ ପ୍ରାୟ ୧.୩ ଶହ କୋଟି ଲୋକ ଅଛନ୍ତି ଯେଉଁମାନେ ତମାଖୁ ବ୍ୟବହାର କରନ୍ତି ଯେଉଁମାନଙ୍କ ମଧ୍ୟରୁ ପ୍ରାୟ ୧.୨ ଶହ କୋଟି ଲୋକ ପ୍ରତିଦିନ ସେବନ କରନ୍ତି । ଯୁକ୍ତରାଷ୍ଟ୍ରରେ ପ୍ରାୟ ୨୦% ଲୋକ ଅଧୁନା ଧୂମପାନକାରୀ ଅଟନ୍ତି, ଯେଉଁମାନଙ୍କ ମଧ୍ୟରୁ ୮୦% ଲୋକ ଦୈନିକ ଧୂମପାନ କରନ୍ତି ।

## ଆଧାର
ଆଶୁତୋଷ ମହାପାତ୍ର

**ଆଶୁତୋଷ ମହାପାତ୍ର** ଜଣେ ଓଡ଼ିଆ ନାଟ୍ୟକାର, ଅଭିନେତା ଓ ନାଟ୍ୟ ନିର୍ଦ୍ଦେଶକ, ଯିଏକି ଅନେକ ଯାତ୍ରା ନାଟକ ରଚନା କରିଛନ୍ତି । ୨୦୦୩ ମସିହାରୁ ସେ ପ୍ରଥମ ଥର ପାଇଁ ଯାତ୍ରାନାଟକ ରଚନା କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ କୋଣାର୍କ ଗଣନାଟ୍ୟ, ରଙ୍ଗମହଲ, ସ୍ୱର୍ଣ୍ଣ ମହଲ, ଗୌରୀ ଗଣନାଟ୍ୟ, ତୁଳସୀ ଗଣନାଟ୍ୟ, ଶିବାନୀ, ତାରିଣୀ, ବାଘାଯତୀନ ଆଦିରେ ନାଟକ ରଚନା କରିଥିଲେ ।

## ବ୍ୟକ୍ତିଗତ ଜୀବନ 
ଆଶୁତୋଷ ଜଗତସିଂହପୁର ଜିଲ୍ଲାର ରଘୁନାଥପୁର ବ୍ଲକ ଅନ୍ତର୍ଗତ ରେଢ଼ୁଆ ଗ୍ରାମରେ ଜନ୍ମଗ୍ରହଣ କରିଥିଲେ । ଓଡ଼ିଆ ଯାତ୍ରା ଜଗତରେ ସେ ଜଣେ ନାଟ୍ୟକାର, ଗୀତିକାର ଓ ନିର୍ଦ୍ଦେଶକ ଭାବେ ସୁପରିଚିତ । ନାଟ୍ୟକାର ପିତା ଇଂ କିଶୋର ମହାପାତ୍ରଙ୍କ ପଦାଙ୍କ ଅନୁସରଣ କରି ସେ ପିଲାଦିନରୁ ନାଟକ ରଚନା ପ୍ରତି ମନ ବଳାଇଥିଲେ । ମାତ୍ର ପିତାଙ୍କ ଇଚ୍ଛା ମୁତାବକ ପ୍ରଥମେ ପାଠ ପଢ଼ି ଜଣେ ଯନ୍ତ୍ରୀ ଭାବେ ନିଜ କର୍ମମୟ ଜୀବନ ଆରମ୍ଭ କରିଥିଲେ । ପରେ ବାପାଙ୍କ ପେସା ଓ ନିଶାକୁ ଆପଣେଇଥିଲେ । ତାଙ୍କର ପ୍ରଥମ ନାଟକ 'ଚାରି ଛକରେ ତିନି ଝିଅ' ଗୋରୀ ଗଣନାଟ୍ୟରେ ଓ ଦ୍ୱିତୀୟ ନାଟକ 'ସୁନ୍ଦରୀ ଝିଅଙ୍କୁ ଦୂରୁ ଜୁହାର' ତୁଳସୀ ଗଣନାଟ୍ୟରେ ମଞ୍ଚସ୍ଥ ହୋଇଥିଲା । ୮୦ରୁ ଉର୍ଦ୍ଧ୍ୱ ନାଟକର ସ୍ରଷ୍ଟା ଆଶୁତୋଷ ନିଜର ଅଧିକାଂଶ ନାଟକରେ ନିଜେ ନିର୍ଦ୍ଦେଶନା ଦେଇଛନ୍ତି । ଜଣେ ଅଭିନେତା ଭାବେ ଆଶୁତୋଷ ନାଟକ ବ୍ୟତୀତ ଦୂରଦର୍ଶନର କିଛି ଧାରାବାହିକରେ ନକରାତ୍ମକ ଭୂମିକାରେ ଅଭିନୟ କରି ଦର୍ଶକୀୟ ଆଦୃତି ଲାଭ କରିପାରିଛନ୍ତି । ତାଙ୍କ ନିର୍ଦ୍ଦେଶନାରେ '*ବାଜିବଲୋ ସାହାନାଇ*' ଚଳଚ୍ଚିତ୍ର ୨୦୨୩ରେ ମୁକ୍ତିଲାଭ କରିଥିଲା ।

## ଅଭିନୟ 
ଆଶୁତୋଷ ମହାପାତ୍ର ଓଡ଼ିଆ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । ଇ ଟିଭି ଓଡ଼ିଆରେ ପ୍ରସାରିତ ଧାରାବାହିକ ଗାୟତ୍ରୀରେ ସେ ଅଭିନୟ କରିଥିଲେ । ଏହି ଧାରାବାହିକଟିରେ ତାଙ୍କର ଅଭିନୟ ଆଶୁତୋଷଙ୍କୁ ଅଧିକ ଲୋକପ୍ରିୟତା ଦେଇଥିଲା । ସେ ମୁଠାଏ ସପନ, ଭାଗ୍ୟ ବିଧାତା, ମାଉସୀ ଆଦି ଧାରାବାହିକରେ ଅଭିନୟ କରିଥିଲେ ।

### ଅଭିନୀତ ଧାରାବାହିକ 
* *ମୁଠାଏ ସପନ*
* *ମାଉସୀ* - ଇ ଟିଭି ଓଡ଼ିଆ
* *ଗାୟତ୍ରୀ* - ଇ ଟିଭି ଓଡ଼ିଆ
* *ଭାଗ୍ୟ ବିଧାତା* - ଇ ଟିଭି ଓଡ଼ିଆ
* *ତୋ ଅଗଣାରେ ତୁଳସୀ ମୁଁ* - ଜୀ ସାର୍ଥକ

## ରଚିତ ନାଟକ 
* *ଚାରି ଛକରେ ତିନି ଝିଅ
* *ସୁନ୍ଦରୀ ଝିଅଙ୍କୁ ଦୂରୁ ଜୁହାର
* *ପାପ ଜାଣିନି କି ପୁଣ୍ୟ ଜାଣିନି
* *ଗରିବର ଦୁଃଖ ଦେଖିଛି କିଏ*
* *ବେଳ ବୁଡ଼ିଲେ ବେବିନା କାନ୍ଦେ
* *କେମିତି ଏ ବନ୍ଧନ
* *ସ୍ୱାମୀର ସିନ୍ଦୂର ସତ ଲାଗୁନି
* *ଶ୍ରାବଣ ମାସର ଶେଷ ରାତି
* *କେତେ ଦୁଃଖ ଦେବୁ ଦେ'ରେ କାଳିଆ
* *ବଳାତ୍କାର
* *ଶେଷ ଠିକଣା ସ୍ୱର୍ଗଦ୍ୱାର
* *ବଡ଼ଦାଣ୍ଡର ଭିକାରୀ
* *ପତିବ୍ରତା
* *ସ୍ୱାମୀ ଆସିଥିଲା ରାତିକ କାଇଁ
* *ଷ୍ଟେସନ କୁଲି
* *ଜଗା ଧରିଛି ଜୀବନ ପଘା*
* *ଅର୍ଦ୍ଧାଙ୍ଗିନୀ*
* *ସ୍ନେହକାଙ୍ଗାଳ*
* *ବଡ଼ଲୋକ ଛୋଟଲୋକ*

### ନିର୍ଦ୍ଦେଶିତ ନାଟକ 
* ଚାରି ଛକରେ ତିନି ଝିଅ
* ହାତୀ ନାହିଁ କି ଘୋଡ଼ା ନାହିଁ
* ବାସନ୍ତୀ ଭାଉଜ ଭାରି ଖରାପ
* ବାଜିବଲୋ ସାହାନାଇ
* ଅର୍ଦ୍ଧାଙ୍ଗିନୀ
* ବଳତ୍କାର
* ଷ୍ଟେସନ କୁଲି

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:ନାଟ୍ୟକାର
ଶ୍ରେଣୀ:ଜୀବିତ ବ୍ୟକ୍ତି
ଭରା ସ୍ତନ

**ଭରା ସ୍ତନ** ହୁଏ ଯେତେବେଳେ ସ୍ତନ କ୍ଷୀରରେ ପରିପୂର୍ଣ୍ଣ ହୋଇଯାଏ । ଏହାର ଲକ୍ଷଣ ମଧ୍ୟରେ ସ୍ତନରେ ଯନ୍ତ୍ରଣା ଏବଂ  କଠିନ ଅନୁଭବ ହୁଏ ।  ଜଟିଳତା ମଧ୍ୟରେ ମାସ୍ଟାଇଟିସ, ଫାଟିଯାଇଥିବା ସ୍ତନାଗ୍ର କିମ୍ବା ମହିଳାମାନେ ସ୍ତନ୍ୟପାନ ବନ୍ଦ କରୁଥିବା ହୋଇପାରେ ।  ଅନ୍ୟାନ୍ୟ ପଦକ୍ଷେପଗୁଡ଼ିକ ମଧ୍ୟରେ ବିଶେଷ ଭାବରେ ତିଆରି ବ୍ରା ପିନ୍ଧିବା, ଆଇବୁପ୍ରୋଫେନ୍ କିମ୍ବା ଆସେଟାମିନୋଫେନ (ପାରାସିଟାମୋଲ) ଗ୍ରହଣ କରିବା, ଥଣ୍ଡା ଜେଲ ପ୍ୟାକ୍ କିମ୍ବା କୋବି ପତ୍ର ପ୍ରୟୋଗ କରିବା ଅନ୍ତର୍ଭୁକ୍ତ ହୋଇପାରେ ।  ସାଧାରଣତଃ ପ୍ରସବ କରିବାର ୨ ସପ୍ତାହ ମଧ୍ୟରେ ଲକ୍ଷଣର ଉନ୍ନତି ହୁଏ । ଏହି ଅବସ୍ଥାରେ ପ୍ରାୟ ୧୫%ରୁ ୫୦% ମହିଳା ପ୍ରଭାବିତ ହୁଅନ୍ତି ।

## ଆଧାର
ଅପର୍ଣ୍ଣା ଘୋଷ

**ଅପର୍ଣ୍ଣା ଘୋଷ** (ଜନ୍ମ: ୨୫ ସେପ୍ଟେମ୍ବର) ଜଣେ ବଙ୍ଗଳାଦେଶୀ ଅଭିନେତ୍ରୀ, ଥିଏଟର କଳାକାର ଓ ମଡେଲ୍ । *ମିତିକା ମାୟା* (୨୦୧୩) ଓ *ଗୋଣ୍ଡି* (୨୦୨୦) କଥାଚିତ୍ରରେ ଅଭିନୟ ପାଇଁ ସେ ଦୁଇଥର ଶ୍ରେଷ୍ଠ ସହ-ଅଭିନେତ୍ରୀ ଭାବେ ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ ।

## ପ୍ରାରମ୍ଭିକ ଜୀବନ 
ଅପର୍ଣ୍ଣା ଘୋଷ ସେପ୍ଟେମ୍ବର ୨୫ରେ ରଙ୍ଗମାଟିରେ ଜନ୍ମଗ୍ରହଣ କରିଥିଲେ । ସେ ତାଙ୍କର ପ୍ରାରମ୍ଭିକ ବର୍ଷଗୁଡ଼ିକ ଉଭୟ ରଙ୍ଗାମାଟି ଓ ଚିଟ୍ଟାଗଙ୍ଗରେ ବିତାଇଥିଲେ । ସେ ରଙ୍ଗାମାଟି ସରକାରୀ ବାଳିକା ଉଚ୍ଚ ବିଦ୍ୟାଳୟରେ ପାଠ ପଢ଼ିଥିଲେ । ତାଙ୍କ ବାପା ଆଲୋକ ଘୋଷ ଜଣେ ମଞ୍ଚ ଅଭିନେତା ଥିଲେ, ଯାହା ତାଙ୍କୁ ଅଭିନୟ କରିବାକୁ ପ୍ରେରଣା ଦେଇଥିଲା ।

## ଅଭିନୟ ଜୀବନ 
୨୦୦୩ ମସିହାରେ, ସେ ଚିଟାଗଙ୍ଗର ଏକ ସ୍ଥାନୀୟ ଥିଏଟର ଗ୍ରୁପ୍ ନନ୍ଦିକରରେ ମଞ୍ଚ କଳାକାର ଭାବରେ ଯୋଗ ଦେଇଥିଲେ । ଏସ୍. ଏମ୍. ସୋଲାଇମ୍ୟାନ୍‌ଙ୍କ *କୋର୍ଟ ମାର୍ଶାଲ* ଜରିଆରେ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ପରବର୍ତ୍ତୀ ସମୟରେ ଅପର୍ଣ୍ଣା ୱିଲିୟମ ସେକ୍ସପିୟରଙ୍କ *ଓଥେଲୋ* ଓ *ମର୍ଚେଣ୍ଟ ଅଫ୍ ଭେନିସ*, *ପାପ ପୁଣ୍ୟ* ସମେତ ଅନେକ ମଞ୍ଚ ପ୍ରଯୋଜନାରେ ଅଭିନୟ କରିଥିଲେ ତଥା ନନ୍ଦିକରଙ୍କ ସହ ଅନ୍ୟାନ୍ୟ ନାଟକରେ ଅଭିନୟ କରିଥିଲେ ।

୨୦୦୬ ମସିହାରେ, ଅପର୍ଣ୍ଣା ଢାକା ଚାଲିଯାଇଥିଲେ, ଯେଉଁଠାରେ ସେ ଲକ୍ସ-ଚ୍ୟାନେଲ ଆଇ ସୁପରଷ୍ଟାର ପ୍ରତିଯୋଗିତାର ଶ୍ରେଷ୍ଠ ଚାରି ପ୍ରତିଯୋଗୀଙ୍କ ମଧ୍ୟରୁ ଅନ୍ୟତମ ହୋଇଥିଲେ । ସେ *ତୋବୁ ଓ ଭାଲୋବାସି* ନାଟକରେ ଟେଲିଭିଜନରେ ଅଭିନୟ କରିବା ଆରମ୍ଭ କରିଥିଲେ । ସେ *ଥାର୍ଡ଼ ପର୍ସନ୍ ସିଙ୍ଗୁଲାର୍ ନମ୍ବର* ଜରିଆରେ କଥାଚିତ୍ରରେ ଅଭିନୟ କରିବା ଆରମ୍ଭ କରିଥିଲେ ।

୨୦୧୭ ମସିହାରେ, ବାଂଲାଦେଶର ମୁକ୍ତି ସଂଗ୍ରାମ ଉପରେ ନିର୍ମିତ ଏକ ଚଳଚ୍ଚିତ୍ର *ଭୁବନ ମାଝୀ* ମୁକ୍ତିଲାଭ କରିଥିଲା । ୨୦୨୨ ମସିହାରେ, ସେ *ମେଡ୍ ଇନ୍ ଚିଟ୍ଟାଗଙ୍ଗ*ରେ ମୁଖ୍ୟ ଭୂମିକାରେ ଅଭିନୟ କରିଥିଲେ ।

## ପୁରସ୍କାର ଓ ସମ୍ମାନ 
* ଅନନ୍ୟା ଟପ୍ ଟେନ୍ ଆୱାର୍ଡ଼ (୨୦୧୫)
* ବଙ୍ଗଳାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାର (ଶ୍ରେଷ୍ଠ ସହ-ଅଭିନେତ୍ରୀ) (୨୦୧୩, ୨୦୨୦)
* ବ୍ଲେଣ୍ଡର୍‌ସ୍ ଚଏସ୍–ଦି ଡେଲି ଷ୍ଟାର୍ ଆୱାର୍ଡ଼ସ୍ ୨୦୨୧

## ଆଧାର 
## ବାହାର ଲିଙ୍କ୍ 
* 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ନିକୁଞ୍ଜ କିଶୋର କାନୁନଗୋ

**ନିକୁଞ୍ଜ କିଶୋର କାନୁନଗୋ** (ଜନ୍ମ: ୨୦ ମାର୍ଚ୍ଚ ୧୯୩୩) ଜଣେ ଭାରତୀୟ ଓଡ଼ିଆ ଶିଶୁ ସାହିତ୍ୟିକ । ସେ ତାଙ୍କ ଶିଶୁସାହିତ୍ୟ ପୁସ୍ତକ *ଆମ ଖେଳନା* ପାଇଁ ୧୯୮୧ ମସିହାରେ ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର ପାଇଥିଲେ ।

## ସଂକ୍ଷିପ୍ତ ଜୀବନୀ 
ନିକୁଞ୍ଜ କିଶୋର ୧୯୩୩ ମସିହାରେରେ ଜଗତସିଂହପୁର ଜିଲ୍ଲାର ତିରଣଠାରେ ଜନ୍ମ ଲାଭ କରିଥିଲେ । ଶିକ୍ଷାରେ ସ୍ନାତକ, ଡିପ୍ ଇନ୍ ଷ୍ଟାତିଷ୍ଟିକ୍ସ (ଡିଷ୍ଟିଂସନ) ଯୋଗ୍ୟତା ଲାଭ କରିଥିଲେ । ପରିସଂଖ୍ୟାନ ବିଭାଗରୁ ଉପ-ନିର୍ଦ୍ଦେଶକ ଭାବେ ଅବସର ନେଲେ । ଓଡ଼ିଶାର ପ୍ରାୟ ସବୁ ପତ୍ରପତ୍ରିକାରେ ତାଙ୍କ ଲେଖା ପ୍ରକାଶିତ । ଆକାଶବାଣୀ, କଟକ କେନ୍ଦ୍ରର ଶିଶୂସଂସାର ଓ ପ୍ରାଥମିକ ବିଦ୍ୟାଳୟ କାର୍ଯ୍ୟକ୍ରମରେ ତାଙ୍କର ଗଳ୍ପ, କବିତା, କୁହୁକ, କୌତୁକ ଅଙ୍କ ଓ ସାଧାରଣ ଜ୍ଞାନ ପ୍ରଚାରିତ । ସେ ଓଡ଼ିଶା ଶିଶୁ ସାହିତ୍ୟ ଏକାଡ଼େମୀର ଉପ-ସଭାପତି ଥିଲେ ।

## ସାହିତ୍ୟ ରଚନା 
* *ମଣିମାଣିକ* (୧୯୫୮, ଶିଶୁକବିତା)
* *କାହାଣୀ ମୁଣି* (୧୯୮୧)
* *ଚୀନ୍ ଦେଶର ଲୋକକଥା* (୧୯୮୧)
* *ଇନ୍ଦ୍ରଧନୁ*
* *ସୁକୁମାର କାହାଣୀ*
* *ଆମ ଆକାଶ ବାହିନୀ* (ଅନୁବାଦ)

## ପୁରସ୍କାର ଓ ସମ୍ମାନ 
ସେ ବିଷୁବ ମିଳନରେ ଏକାଧିକବାର ଓ ଓଡ଼ିଶା ସରକାରଙ୍କଦ୍ୱାରା *ଇନ୍ଦ୍ରଧନୁ* ପାଇଁ ପୁରସାର ପାଇଥିଲେ । ୧୯୮୧ରେ ସେ *ଆମ ଖେଳନା* ପାଇଁ ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର ଓ ୧୯୭୧ରେ ଜନଗଣନାରେ ଉତ୍କୃଷ୍ଟ କାର୍ଯ୍ୟ ପାଇଁ ରାଷ୍ଟ୍ରପତିଙ୍କଠାରୁ ବ୍ରୋଞ୍ଜ ପଦକ ପାଇଥିଲେ ।

## ଆଧାର 
ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଶିଶୁ ସାହିତ୍ୟିକ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ହୁମାଇରା ହିମୁ

**ହୁମାଇରା ନୁସରତ ହିମୁ** (**ହୁମାଇରା ହିମୁ** ଭାବରେ ମଧ୍ୟ ଜଣାଶୁଣା; ୨୩ ନଭେମ୍ବର ୧୯୮୫ – ୨ ନଭେମ୍ବେର ୨୦୨୩) ଜଣେ ବଙ୍ଗଳାଦେଶୀ ଅଭିନେତ୍ରୀ ଥିଲେ । ସେ ଟେଲିଭିଜନ୍ ଓ କଥାଚିତ୍ରରେ ଅଭିନୟ କରୁଥିଲେ । ୨୦୧୧ ମସିହାରେ, ସେ *ଆମାର ବନ୍ଧୁ ରାଶେଦ* ଚଳଚ୍ଚିତ୍ର ଜରିଆରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ସେ *ଡିବି*, *ସଂଘତ*, *ଚେୟାରମ୍ୟାନ ବାରି*, *ବତିଘର* ଓ *ଶୋନେନା ଶେ ଶୋନେନା* ଭଳି ଟିଭି ଡ୍ରାମାରେ ଅଭିନୟ କରିଥିଲେ ।

## Early life
ହିମୁ ୧୯୮୫ ମସିହା ନଭେମ୍ବର ୨୩ ତାରିଖରେ ଲକ୍ଷ୍ମୀପୁର ଜିଲ୍ଲାରେ ସନା ଉଲ୍ଲା ଓ ଶମିମ ଆରା ଚୌଧୁରୀଙ୍କର ଏକମାତ୍ର ସନ୍ତାନ ଭାବରେ ଜନ୍ମଗ୍ରହଣ କରିଥିଲେ । ପ୍ରାରମ୍ଭିକ ପର୍ଯ୍ୟାୟରେ ସେ ଥିଏଟରରେ କାମ କରିବା ଆରମ୍ଭ କରିଥିଲେ । ସେ ସ୍ଥାନୀୟ ସାଂସ୍କୃତିକ ଅନୁଷ୍ଠାନ- ହାଇଫାଇ କୁଟୁକ୍ ଶିଳ୍ପଗୋଷ୍ଠୀ ଆଣ୍ଡ୍ ଫ୍ରେଣ୍ଡସ୍ ନାଟ୍ୟଗୋଷ୍ଠୀରେ କାର୍ଯ୍ୟ କରିଥିଲେ । ତାଙ୍କ ମୃତ୍ୟୁ ଆତ୍ମହତ୍ୟା ନା ହତ୍ୟା ତାକୁ ନେଇ ବିତର୍କ ଚାଲିଥିଲା । ସେପ୍ଟେମ୍ବର ୨୦୨୪ରେ, ତାଙ୍କ ମୃତ୍ୟୁ ଆତ୍ମହତ୍ୟା ବୋଲି ନିଶ୍ଚିତ ହୋଇଥିଲା ।

## ଟିଭି ଧାରାବାହିକ 
* *ଡିବି*
* *ସୋନାଘାଟ*
* *ଚେୟାରମ୍ୟାନ ବାଡ଼ି*
* *ବତିଘର*
* *ଶୋନେନା ସେ ଶୋନେନା*
* *କମେଡ଼ି-୪୨୦*
**ଚାପାବାଜ*
* *ଛାୟାବିବି*
* *ଏକ କପ ଚା*
* *ଏ କେମନ ପ୍ରତିଦାନ*
* *ହୁଲୋ ବିଡ଼ାଲ*
* *ପାଗଲା ପ୍ରେମିକ*
* *ଉପହାର*
* *ହାଲଖାତା*
* *ଦାନବୀର ଏଖନ ନିଃସ୍ୱ*
* *ବାବର ଆଲୀର ବିୟେ*
* *ସ୍ୟାଲୁଟ୍*
* *ନୟା ଲାଇଲି ମଜନୁ*
* *ହକାର ଅବ୍ଦୁଲ ହାଇ*
* *ଗିଟ୍ଟୁ ସେଲିମ*
* *ମନଓ ଚୋରା ଗଲି*
* *ସୁରେର ଫେରିଓୟାଲା*
* *ଛାୟାବିବି*
* *ଗାନାଦାର*
* *ଲେଟ୍ ମ୍ୟାରେଜ୍*
* *ଭୁତେର ଗ୍ରାମ*
* *ଛାୟାବୀଥି*
* *ପିଆଇ*
* *ଶୋଧ*
* *ଚୁପି ଚୁପି*
* *ନିର୍ବିକାର ମାନୁଷ*
* *ସ୍କ୍ୟାଣ୍ଡେଲ*
* *ଉତ୍ତରାଧିକାର*
* *ଝୁଲନ୍ତ ବାବୁରା*
* *ଭୂତେର ବାଡ଼ି*
* *ବାଘା ଶେର*
* *ଗାଁୟେର ମାନୁଷ*
* *ଗାୟେନ*
* *ଜତିଷ ରାଜ ଟିପୁ ସୁଲତାନ*
* *ପାରଦ ଫୁଲେର ଘ୍ରାଣ*

## ଅଭିନୀତ କଥାଚିତ୍ର 
## ଆଧାର 
ଶ୍ରେଣୀ:୧୯୮୫ ଜନ୍ମ
ଶ୍ରେଣୀ:୨୦୨୩ ମୃତ୍ୟୁ
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଅନୁପଯୁକ୍ତ ସାଇନସ ଟାକିକାର୍ଡ଼ିଆ

**ଅନୁପଯୁକ୍ତ ସାଇନସ ଟାକିକାର୍ଡ଼ିଆ** (ଇଂରାଜୀ ଭାଷାରେ **Inappropriate sinus tachycardia/ IST** ) ହେଉଛି ଏକ ପ୍ରକାର ସାଇନସ ଟାକିକାର୍ଡିଆ ଯାହାର ଲକ୍ଷଣ ଥାଏ କିନ୍ତୁ କାରଣ ଜଣାଯାଏନି ।  ଏହାର ଲକ୍ଷଣ ମଧ୍ୟରେ ଦୃତ ହୃତ୍‌ଗତି, ଛାତି ଅସ୍ୱାଭାବିକତା, ଥକ୍କା, ଅଣନିଶ୍ୱାସ, ଏବଂ ମୁଣ୍ଡ ହାଲୁକା ଲାଗିପାରେ । ଆରମ୍ଭ ସାଧାରଣତଃ ହଠାତ୍ ହୁଏ ଏବଂ ବର୍ଷ ବର୍ଷ ଧରି ଲକ୍ଷଣ ରହିପାରେ । ପ୍ରାୟତଃ ଏଥିରେ ଜୀବନ‌ଚର୍ଯ୍ୟା ପ୍ରଭାବିତ ହୁଏ; ଯଦିଓ ଏହା କ୍ୱଚିତ୍ ଦୀର୍ଘସ୍ଥାୟୀ ହୃତ୍‌ପିଣ୍ଡ ସମସ୍ୟାରେ ପରିଣତ ହୁଏ, ଯେପରିକି କାର୍ଡିଓମାୟୋପାଥି । 

ପରିଚାଳନାରେ ଦୈନିକ କାର୍ଯ୍ୟକଳାପ ସୀମିତ କରାଯାଏ, ଶାରୀରିକ ତାଲିମ ସୁପାରିଶ କରାଯାଏ ଏବଂ କଫିନ୍ ଓ ମଦ୍ୟପାନରୁ ଦୂରେଇ ରହିବାକୁ ଉପଦେଶ ଦିଆଯାଏ ।  ରୋଗ ଦୀର୍ଘକାଳୀନ ହେଲେ ମଧ୍ୟ ଏହା ଆୟୁଷକୁ ପ୍ରଭାବିତ କରୁଥିବା ପରି ଦେଖାଯାଏ ନାହିଁ । 

ଅନୁପଯୁକ୍ତ ସାଇନସ ଟାକିକାର୍ଡିଆ ପ୍ରାୟ  ୧% ମଧ୍ୟ ବୟସ୍କଙ୍କୁ ପ୍ରଭାବିତ କରେ । ଏହା ସାଧାରଣତ ୧୫ରୁ ୪୫ ବର୍ଷ ବୟସର ଯୁବକମାନଙ୍କଠାରେ ଦେଖାଯାଏ ।  ମହିଳାମାନେ ପୁରୁଷଙ୍କ ଅପେକ୍ଷା ଚାରି ଗୁଣ ଅଧିକ ପ୍ରଭାବିତ ହୁଅନ୍ତି ।  ଏହି ରୋଗ ଅବସ୍ଥା ପ୍ରଥମେ ୧୯୩୯ ମସିହାରେ କୋଡଭେଲଦ୍ୱାରା ବର୍ଣ୍ଣନା କରାଯାଇଥିଲା; ଯଦିଓ ଏହା ୧୯୭୦ ଦଶକ ପର୍ଯ୍ୟନ୍ତ ଅଧିକ ବିଦିତ ହୋଇନଥିଲା । 

## ଆଧାର
ଜରୁରୀକାଳୀନ ଉଚ୍ଚ ରକ୍ତଚାପ

**ଜରୁରୀକାଳୀନ ଉଚ୍ଚ ରକ୍ତଚାପ** ପରିସ୍ଥିତିରେ ଉଚ୍ଚ ରକ୍ତଚାପ, ସାଧାରଣତ ୧୮୦ ମିମି ପାରଦରୁ ଅଧିକ ସିଷ୍ଟୋଲିକ ରହିବା ଯୋଗୁ ବିଭିନ୍ନ ଅଙ୍ଗ ନଷ୍ଟ ହୋଇଯାଏ ।   ଏହା ଫଳରେ ଷ୍ଟ୍ରୋକ୍, ଉଚ୍ଚ ରକ୍ତଚାପ ଏନସେଫାଲୋପାଥି, ଆକ୍ୟୁଟ୍ ଆଓର୍ଟିକ୍ ସିଣ୍ଡ୍ରୋମ, ଆକ୍ୟୁଟ୍ କରୋନାରି ସିଣ୍ଡ୍ରୋମ, ରେଟିନା ରୋଗ, ବୃକ୍‌କ ସମସ୍ୟା, ହୃଦଘାତ, ଫୁସଫୁସ ଇଡିମା କିମ୍ବା ପ୍ରିଏକ୍ଲମ୍ପସିଆ ହୋଇପାରେ ।

ରକ୍ତଚାପର ଉପ‌ଯୁକ୍ତ ଔଷଧ ଗ୍ରହଣ ନ କଲେ, ଉଚ୍ଚ ଲୁଣିଆ ଖାଦ୍ୟ ଖାଇଲେ, ନନଷ୍ଟେରଏଡାଲ ଆଣ୍ଟି-ଇନଫ୍ଲାମେଟୋରୀ ଔଷଧ, ଉତ୍ତେଜକ ନେଲେ, ବୃକ୍‌କ ଧମନୀ ଷ୍ଟେନୋସିସ, ଫିଓକ୍ରୋମୋସାଇଟୋମା କିମ୍ବା କୁସିଂ ସିଣ୍ଡ୍ରୋମ ରୋଗମାନ ଏହି ଜରୁରୀକାଳୀନ ଉଚ୍ଚ ରକ୍ତଚାପ ଟ୍ରିଗର୍ କରିବାରେ ସାହାଯ୍ୟ କରିପାରେ ।  ଲକ୍ଷଣ ଓ ରକ୍ତଚାପ ଉପରେ ଉପରେ ରୋଗ ନିର୍ଣ୍ଣୟ କରାଯାଏ ଓ ପରିସ୍ରା ପରୀକ୍ଷା, ରକ୍ତ ପରୀକ୍ଷା, ଏବଂ ଏକ ଇସିଜି ସାହାଯ୍ୟରେ ରୋଗ ନିର୍ଣ୍ଣୟ ସମର୍ଥନ କରାଯାଏ ।  ମୃତ୍ୟୁ ଆଶଙ୍କା ପ୍ରାୟ ୪% (୦.୨%ରୁ ୧୧୧%) ଥାଏ ।

## ଆଧାର
ଶାନ୍ତା ଇସଲାମ

**ଶାନ୍ତା ଇସଲାମ** (ଜନ୍ମନାମ **ନଜ୍‌ମା ହକ୍**) କଥାଚିତ୍ର *ଓନୋ ଜୀବନ*ରେ ଅଭିନୟ ପାଇଁ ତାଙ୍କୁ ଶ୍ରେଷ୍ଠ ସହ ଅଭିନେତ୍ରୀ ଭାବେ ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାରରେ ସମ୍ମାନିତ କରାଯାଇଥିଲା । ସେ ୨୫ଟି ଟେଲିଭିଜନ ଡ୍ରାମାର ନିର୍ଦ୍ଦେଶନା ଦେଇଛନ୍ତି ଏବଂ ଅନେକ ଟିଭି ଡ୍ରାମାରେ ଅଭିନୟ କରିଛନ୍ତି ।

## ପ୍ରାରମ୍ଭିକ ଜୀବନ 
ଇସଲାମ ସିଲେଟରେ ଜନ୍ମଗ୍ରହଣ କରିଥିଲେ ଏବଂ ତାଙ୍କ ପିଲାଦିନ ସେଠାରେ କଟିଥିଲା ।

## ଅଭିନୟ ଜୀବନ 
ସେ ୧୯୮୫ ମସିହାରେ ଢାକା ବିଶ୍ୱବିଦ୍ୟାଳୟରେ ପଢ଼ୁଥିବା ବେଳେ ଥିଏଟର ଓ ଟେଲିଭିଜନ ମିଡିଆରେ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ସେ ଟେଲିଭିଜନରେ ସୟଦ ଅହସାନ ଅଲ୍ଲୀ ସିଡନୀଙ୍କ ବିପକ୍ଷରେ *ଅଭିଯୋଗ* ଧାରାବାହିକ ମାଧ୍ୟମରେ ଟିଭିରେ ଏବଂ *ଯୁଦ୍ଧା ଏବଂ ଯୁଦ୍ଧା*ଙ୍କ ଜରିଆରେ ଥିଏଟରରେ ଅଭିନୟ କରିବା ଆରମ୍ଭ କରିଥିଲେ ।

### ଅଭିନୀତ ଡ୍ରାମା/ସିରିଜ୍ 
### ଅଭିନୀତ କଥାଚିତ୍ର 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଜନ୍ମ ନିୟନ୍ତ୍ରଣ ପ୍ରତିରୋପଣ

**ଜନ୍ମ ନିୟନ୍ତ୍ରଣ ପ୍ରତିରୋପଣ**, **ଗର୍ଭନିରୋଧକ ପ୍ରତିରୋପଣ** ଭାବରେ ମଧ୍ୟ ଜଣାଶୁଣା, ହେଉଛି ଏକ ଭେଷଜ ଉପକରଣ ଯାହା ଜନ୍ମ ନିରୋଧ ପାଇଁ ଚର୍ମ ତଳେ ରଖାଯାଏ । ଏକ ସପ୍ତାହ ପରେ ଫଳପ୍ରଦ ହେବା ଆରମ୍ଭ ହୁଏ ଏବଂ ପ୍ରକାର ଉପରେ ନିର୍ଭର କରି ଅତି କମରେ ୩ରୁ ୫ ବର୍ଷ  ପର୍ଯ୍ୟନ୍ତ ରହିଥାଏ । ଗର୍ଭଧାରଣ ଇଚ୍ଛା ହେଲେ ତାହା ଶୀଘ୍ର ଅପସାରଣ କରାଯାଇପାରେ । ୨୦୨୦ ସୁଦ୍ଧା ବିଶ୍ୱସ୍ତରରେ ପ୍ରାୟ ୨୫ ନିୟୁତ ମହିଳା ଏହା ବ୍ୟବହାର କରନ୍ତି ଏବଂ ଗୁଇନିଆ-ବିସାଉ ଏବଂ ରୁୱାଣ୍ଡାରେ ପ୍ରାୟ ୫୦% ଜନ୍ମ ନିୟନ୍ତ୍ରଣର ସବୁଠାରୁ ସାଧାରଣ ପଦ୍ଧତି । ଯୁକ୍ତରାଷ୍ଟ୍ରରେ ୨୦୨୪ ସୁଦ୍ଧା ଏହାର ମୂଲ୍ୟ ୧୩୦୦ ଡଲାର ହୋଇପାରେ 

## ଆଧାର
କାଇଲୋଥୋରାକ୍ସ

**କାଇଲୋଥୋରାକ୍ସ** ହେଉଛି ଏକ ପ୍ରକାରର ଲିପିଡ-ସମ୍ପନ୍ନ ଲସିକା  ଯାହା ଫୁସଫୁସକୁ ଘେରି ରହି ଥାଏ । ଅଳ୍ପ ପରିମାଣର ତରଳ ପଦାର୍ଥ ଥିଲେ ସାଧାରଣତଃ କୌଣସି ଲକ୍ଷଣ ଦେଖାଏ ନାହିଁ, ଯେତେବେଳେ   ପରିମାଣ ଅଧିକ ହୋଇଯାଏ ସେତେବେଳେ ଅଣନିଶ୍ୱାସ, ଛାତିରେ ଚାପ ହେଉଥିବା ଲାଗେ ଏବଂ ବ୍ୟାୟାମ କରିବାରେ ଅସୁବିଧା ହୋଇପାରେ ।

ଅସ୍ତ୍ରୋପଚାର ପରେ (> ୫୦% ମାମଲା), କର୍କଟ, ସଂକ୍ରମଣ, ଛାତିରେ ଆଘାତ କିମ୍ବା ଆଜନ୍ମ ତ୍ରୁଟି ହେତୁ ଏହା ହୋଇପାରେ ।  ପୁରୁଷ ଏବଂ ସ୍ତ୍ରୀ ସମ ଭାବରେ ପ୍ରଭାବିତ ହୁଅନ୍ତି । ୧୬୩୩ ମସିହାରେ ବାର୍ଟୋଲେଟଦ୍ୱାରା ଏହି ଅବସ୍ଥା ପ୍ରଥମେ ବର୍ଣ୍ଣନା କରାଯାଇଥିଲା ।

## ଆଧାର
ଅସିତ କବି

**ଅସିତ କବି** (୦୩ ଜୁଲାଇ ୧୯୩୫ - ୨୯ ଅପ୍ରେଲ ୧୯୯୯) ଜଣେ ଓଡ଼ିଆ ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ସାହିତ୍ୟିକ ଓ ସ୍ୱୀକୃତିପ୍ରାପ୍ତ ଗୀତିକାର ଥିଲେ । ଗଳ୍ପ, ପ୍ରବନ୍ଧ, ସମାଲୋଚନା ଆଦି ଓଡ଼ିଆ ସାହିତ୍ୟର ବିଭିନ୍ନ ବିଭାଗରେ ସେ ନିଜର ଅବଦାନ ଛାଡ଼ି ଯାଇଛନ୍ତି ।

## ଜୀବନୀ 
ଅସିତ ୧୯୩୫ ମସିହାରେ  ଓଡ଼ିଶାର ବିଚ୍ଛିନ୍ନାଞ୍ଚଳ ଷଢ଼େଇକଳାରେ ଜନ୍ମଗ୍ରହଣ କରିଥିଲେ । ଷଢ଼େଇକଳାର ନୃପରାଜ ହାଇସ୍କୁଲରୁ ମାଟ୍ରିକ ପାଶ୍ କରିବା ପରେ ବାରିପଦା ପୂର୍ଣ୍ଣଚନ୍ଦ୍ର କଲେଜରୁ ଇଣ୍ଟରମିଡ଼ିଏଟ୍ ପାଶ୍ କଲେ । ସେ ସମୟରେ ଷଢ଼େଇକଳା ଓ ଖରସୁଆଁକୁ ଓଡ଼ିଶାରେ ମିଶାଇବା ପାଇଁ ଆନ୍ଦୋଳନ ଚାଲିଥିଲା । ସେଥିରେ ସେ ସଂପୃକ୍ତ ହେବାରୁ ପୋଲିସର ସନ୍ଦେହ ପରିସରକୁ ଆସିଗଲେ । ଫଳରେ ସେ ଅନ୍ୟ ନେତାମାନଙ୍କ ସହ ଲୁଚି କଟକ ପଳାଇ ଆସିଲେ । କଟକ ଆସି ଖ୍ରୀଷ୍ଟ କଲେଜରେ ସ୍ନାତକ ଓ ପରେ ରେଭେନସାରେ ସ୍ନାତକୋତ୍ତର ପଢ଼ିଲେ । ରେଭେନସାରେ ପଢ଼ିଲାବେଳେ ସେ ଦୈନିକ ଗଣତନ୍ତ୍ରର ସହକାରୀ ସଂପାଦକର ଦାୟିତ୍ୱ ତୁଲାଇଥିଲେ । ପରେ ଗବେଷଣା ପାଇଁ ବିଶ୍ୱଭାରତୀ ଶାନ୍ତିନିକେତନ ଗଲେ । ମାତ୍ର ଗୋଟିଏ ବର୍ଷ ପରେ ଅଧ୍ୟାପକ ଚାକିରୀ ପାଇ ଓଡ଼ିଶା ଫେରିଆସିଲେ । ପ୍ରଶାସକ ରୂପେ ରେଭେନସା ଓ ଢେଙ୍କାନାଳ ମହାବିଦ୍ୟାଳୟର ଅଧ୍ୟକ୍ଷ ପଦକୁ ଉନ୍ନୀତ ହୋଇଥିଲେ । ସେ ରାଜ୍ୟ ସିଲେକ୍ସନ ବୋର୍ଡ଼ର ମେମ୍ବର ସେକ୍ରେଟାରୀ ପଦରେ ଥିବାବେଳେ ଅବସର ଗ୍ରହଣ କଲେ । ଏହା ବ୍ୟତୀତ ସେ ଦୁଇଥର ଉତ୍କଳ ବିଶ୍ୱବିଦ୍ୟାଳୟ ସିନେଟ୍ ଓ ସିଣ୍ଡିକେଟକୁ ନିର୍ବାଚିତ ହୋଇଥିଲେ । ଉତ୍କଳ ବିଶ୍ୱବିଦ୍ୟାଳୟର ଫାଇନାନ୍ସ କମିଟି, ଆକାଉଣ୍ଟସ କମିଟି ଓ ଏକାଡ଼େମିକ କାଉନସିଲର ଭାବେ ମଧ୍ୟ କାର୍ଯ୍ୟ କରିଥିଲେ । ତାଙ୍କ ପୁତ୍ର ତନ୍ମୟ କବି ଜଣେ ସାହିତ୍ୟିକ ।

## ସାହିତ୍ୟ ସର୍ଜନା 
ଅସିତ ଓଡ଼ିଆ ସାହିତ୍ୟର ଜଣେ ବହୁସ୍ରାବୀ ସ୍ରଷ୍ଟା । ସ୍ୱରଚିତ *ଓଡ଼ିଆ ପ୍ରବନ୍ଧ ସାହିତ୍ୟର ଇତିହାସ* ପାଇଁ ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର ପାଇଥିଲେ । ରେଭେନସାରେ ଅଧ୍ୟାପନା ସମୟରେ ସେ *ଫକୀରମୋହନ ସାହିତ୍ୟରେ ସମକାଳୀନ ସମାଜର ଚିତ୍ର* ଶୀର୍ଷକ ପ୍ରବନ୍ଧ ଲେଖି ପିଏଚ୍ ଡ଼ି ପାଇଥିଲେ । 
### ପ୍ରବନ୍ଧ/ସମାଲୋଚନା 
* *ଗଙ୍ଗାଧର ଜୀବନୀ ୧୯୬୨
* *ପ୍ରଣୟ ବଲ୍ଲରୀ ଓ ଗଙ୍ଗାଧର ୧୯୭୨
* *ଓଡ଼ିଆ ସାହିତ୍ୟରେ ଗଙ୍ଗାଧର ୧୯୫୯
* *ଓଡ଼ିଆ ସାହିତ୍ୟରେ ନନ୍ଦକିଶୋର ୧୯୫୬
* *ତପସ୍ୱିନୀ ଓ କବି ଗଙ୍ଗାଧର ୧୯୭୨*
* *ଓଡ଼ିଆ ପ୍ରବନ୍ଧ ସାହିତ୍ୟର ଇତିହାସ ୧୯୭୮
* *ଓଡ଼ିଆ ସାହିତ୍ୟସମାଲୋଚନାର ଇତିହାସ ୧୯୯୪*
* *ମୋ ଦୃଷ୍ଟିରେ ଚିଲିକା
* *ବରେଣ୍ୟ ଲେଖକ ଦୟାନିଧି
* *ପଶ୍ଚିମ ଓଡ଼ିଶାର କେତୋଟି ପ୍ରତିଭା
* ଫକୀର ମୋହନଙ୍କ କୃତିରେ ସମକାଳୀନ ସମାଜଚିତ୍ର ୧୯୮୫
### ଗଳ୍ପ 
* *ଶରବ୍ୟ ୧୯୬୦
* *ରକ୍ତର ବିଳାପ
* *ମାଟି ଓ ଆକାଶ ୧୯୬୨
* *କଥା କୁଞ୍ଜ
### ସମ୍ପାଦନା 
* *ପତ୍ର ଭାରତୀ
* ଗଳ୍ପ ଭାରତୀ ୧୯୫୯
* *ଗଙ୍ଗାଧର ସ୍ମରଣିକା
* *ଊଷାଭିଳାଷ : କାବ୍ୟ ଓ କାବ୍ୟାଲୋଚନା ୧୯୭୧*
* *କୁସୁମାଞ୍ଜଳି : ଆଲୋଚନା ସହିତ*
* ବିରୂପାକ୍ଷ ପ୍ରବନ୍ଧାବଳୀ ୧୯୮୧ (ବାଉରୀବନ୍ଧୁ କରଙ୍କ ସହିତ)
* ଏକାଙ୍କିକା ଗୁଚ୍ଛ ୧୯୭୭
* *ଆଜିର ଏକାଙ୍କିକା ୧୯୭୩*
* ମହତାବ ଜୟନ୍ତୀ ସ୍ମାରକୀ

## ସମ୍ମାନ ଓ ପୁରସ୍କାର 
* ବିଷୁବ ମିଳନ ପୁରସ୍କାର, ୧୯୬୮
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ପ୍ରବନ୍ଧ ଓ ସମାଲୋଚନା)
* ଗୋପୀନାଥ ନନ୍ଦ ସମ୍ମାନ, ୧୯୯୫
* ନନ୍ଦକିଶୋର ସାରସ୍ୱତ ସମ୍ମାନ, ୧୯୯୪ 
* ଝଙ୍କାର ପୁରସ୍କାର, ୧୯୮୬
* ଉତ୍କଳ ପାଠକ ସଂସଦ ସମ୍ମାନ, ୧୯୭୭
## ଆଧାର 
ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:୧୯୯୯ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ସାହିତ୍ୟିକ
ସେଭୋଫ୍ଲୁରାନ

**ସେଭୋଫ୍ଲୁରାନ**, ବ୍ରାଣ୍ଡ ନାମରେ ବିକ୍ରୟ ନାମ **ସେଭୋରେନ**, ହେଉଛି ଆଘ୍ରାଣକାରୀ ନିଶ୍ଚେତକ ଯାହା ଜେନେରାଲ ନିଶ୍ଚେତକ ଦେବା ଆରମ୍ଭରେ ଏବଂ ତାହାର ପରିଚାଳନା ପାଇଁ ବ୍ୟବହୃତ ହୁଏ । ଏହାର ପ୍ରଭାବର ଆରମ୍ଭ ଶୀଘ୍ର ହୁଏ ଏବଂ ଦ୍ରୁତ ପୁନରୁଦ୍ଧାର ମଧ ହୁଏ । ନିଶ୍ଚେତକ ଆରମ୍ଭ କରିବା ପାଇଁ ପ୍ରୋପୋଫଲ୍ ବଦଳରେ ଏହାକୁ ବ୍ୟବହାର କରାଯାଇପାରେ । ଏହା ଫୁସଫୁସକୁ ଉତ୍ତେଜିତ କରେ ନାହିଁ ତେଣୁ ପ୍ରତିକ୍ରିୟାଶୀଳ ବାୟୁପଥ ରୋଗରେ ନିରାପଦରେ ବ୍ୟବହାର କରାଯାଇପାରେ ।

ସେଭୋଫ୍ଲୁରାନ ପ୍ରଥମେ ଷାଠିଏ ଦଶକରେ ରସ ଟେରେଲଙ୍କଦ୍ୱାରା ନିର୍ମିତ ହୋଇଥିଲା ଏବଂ ୧୯୯୦ ମସିହାରୁ ଜାପାନରେ ବ୍ୟବହାର ହେଉଛି । ୧୯୯୫ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହାକୁ ଅନୁମୋଦନ କରାଯାଇଛି । ୨୦୦୫ ମସିହା ସୁଦ୍ଧା ଏହା ଆମେରିକାର ଆଇସୋଫ୍ଲୁରାନ କିମ୍ବା ଡେସଫ୍ଲୁରାନ ଅପେକ୍ଷା ମହଙ୍ଗା ଥିଲା ।

## ଆଧାର
ଜିନାତ

**ଜିନାତ** ଜଣେ ବଙ୍ଗଳାଦେଶୀ ଅଭିନେତ୍ରୀ । ୧୯୮୬ ମସିହାରେ, *ଶୁଭୋଦା* କଥାଚିତ୍ରରେ ଅଭିନୟ କରିବା ପାଇଁ ତାଙ୍କୁ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ନ୍ୟାୟ ଅନ୍ୟାୟ ଓ କୁସୁମ କୋଲି ଭଳି କଥାଚିତ୍ରରେ ମଧ୍ୟ ସେ କାମ କରିଛନ୍ତି ।

## ବଛା ବଛା କଥାଚିତ୍ର 
* *ଶୁଭୋଦା*
* *ନ୍ୟାୟ ଅନ୍ୟାୟ*
* *କୁସୁମ କୋଲି*

## ପୁରସ୍କାର ଓ ମନୋନୟନ 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଦିଗମ୍ବର ମହାପାତ୍ର

**ଦିଗମ୍ବର ମହାପାତ୍ର** (ଜନ୍ମ: ୫ ଜାନୁଆରୀ ୧୯୨୮) ଜଣେ ଭାରତୀୟ ଓଡ଼ିଆ-ଭାଷୀ ସଂସ୍କୃତ କବି । ସେ ୧୯୮୯ ମସିହାରେ ସେ ନିଜ ସଂସ୍କୃତ କାବ୍ୟଗ୍ରନ୍ଥ *ସୁରେନ୍ଦ୍ର ଚରିତ ମହାକାବ୍ୟମ୍* ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।

## ସଂକ୍ଷିପ୍ତ ଜୀବନୀ 
ଦିଗମ୍ବର କଟକ ଜିଲ୍ଲାର ବୈଦ୍ୟେଶ୍ୱର ଅନ୍ତର୍ଗତ ପୁରୁଣାପାଣିଠାରେ ୧୯୨୮ ମସିହାରେ ଜନ୍ମଗ୍ରହଣ କରିଥିଲେ । ଉଚ୍ଚଶିକ୍ଷା ପରେ ସେ ଶିକ୍ଷକତା ଆରମ୍ଭ କରିଥିଲେ । ପ୍ରଥମେ କିଛିଦିନ ରାଉରକେଲା ଇସ୍ପାତ ହାଇସ୍କୁଲରେ ଶିକ୍ଷକ ରହିବା ପରେ ହାଇଦ୍ରାବାଦସ୍ଥିତ ଏମ୍ ଆଇ ଆର୍ ୟୁ ଅନୁଷ୍ଠାନରେ ସଂସ୍କତ ଅଧ୍ୟାପକ ଥିଲେ । ୧୯୭୬ରୁ ୧୯୭୯ *ଉତ୍କଳୋଦୟ* ପତ୍ରିକାର ସଂପାଦକ ଥିଲେ । ସେ ସଂସ୍କୃତରେ ବୀର ସୁରେନ୍ଦ୍ର ସାଏଙ୍କ ଜୀବନ ଚରିତ ଆଧାରିତ କାବ୍ୟ *ସୁରେନ୍ଦ୍ର ଚରିତ ମହାକାବ୍ୟମ୍* ରଚନା କରିଥିଲେ । ଏହି ପୁସ୍ତକରେ ୫୯୭ ଶ୍ଳୋକ ହିନ୍ଦୀ ଅନୁବାଦ ସହିତ ରହିଛି । ସାମାଜିକ ଅନୀତି ସଂପର୍କରେ ସେ *ଭବତେରୋଚତେ* ଲେଖିଥିଲେ । ଏହାର ଏକ ପଙ୍‌କ୍ତି:

"କାନ୍ତୋଃସ୍ତି କେଳି ସଦନେ ଚମସଃ (ଚାମଚା) ପ୍ରିୟାୟାଃ
କାନ୍ତା କଦାପି କୁତୁକେନ କରୋତି ଚାଟମ୍
ଏଷା ପ୍ରଥା ଯଦି ଶୃହେଃସ୍ତି ତଥା କିମର୍ଥମ୍
ସ୍ୱାର୍ଥାୟ କୋ ବହିରହୋ ଚମସୋ ନ ବା ସ୍ୟାତ୍"

## ରଚନାବଳୀ 
* *ସୁରେନ୍ଦ୍ର ଚରିତ ମହାକାବ୍ୟମ୍*
* *ଋତୁଚକ୍ରମ୍*
* *ଭବତେରୋଚତେ*
* *ରଙ୍ଗରୁଚିରମ୍*
* *ବ୍ୟସ୍ତରାଗମ୍*

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (*ସୁରେନ୍ଦ୍ର ଚରିତ ମହାକାବ୍ୟମ୍* ପାଇଁ) - ୧୯୮୯
* ଅଖିଳ ଭାରତୀୟ ପଣ୍ଡିତ ମହାପରିଷଦ ତରଫରୁ "ପଣ୍ଡିତରାଜ" ଉପାଧି

## ଆଧାର 
ଶ୍ରେଣୀ:୧୯୨୮ ଜନ୍ମ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଟକ ଜିଲ୍ଲାର ଲୋକ
ଜରାୟୁଗ୍ରୀବା ଇଣ୍ଟ୍ରାଏପିଥେଲିଆଲ୍ ନିଓପ୍ଲାସିଆ

**ଜରାୟୁଗ୍ରୀବା ଇଣ୍ଟ୍ରାଏପିଥେଲିଆଲ୍ ନିଓପ୍ଲାସିଆ** ( **CIN** ), **ଯାହା ସର୍ଭିକାଲ୍ ଡିସପ୍ଲାସିଆ ଭାବରେ ମଧ୍ୟ ଜଣାଶୁଣା, ରୋଗରେ ଗର୍ଭାଶୟ ଗ୍ରିବା** ପୃଷ୍ଠରେ ଥିବା ଜୀବକୋଷଗୁଡ଼ିକର ଅସ୍ୱାଭାବିକ ବୃଦ୍ଧି ହୁଏ ।[1]  ଏହା କର୍କଟ ରୋଗ ନୁହେଁ, କିନ୍ତୁ ସମୟ କ୍ରମେ ଏହା ଗର୍ଭାଶୟ କର୍କଟରେ ପରିଣତ ହୋଇପାରେ ।[1] [2] ଏହାର ଲକ୍ଷଣ ଦେଖାଯାଏ ନାହିଁ ।[2]

ଏହା ସାଧାରଣତ କେତେକ ପ୍ରକାରର ମାନବ ପାପିଲୋମାଭୂତାଣୁ ସଂକ୍ରମଣ (ଏଚପିଭି/ HPV) ଯୋଗୁ ହୋଇଥାଏ । ଯଦିଓ ଅଧିକାଂଶ ଏଚପିଭି ସଂକ୍ରମଣ ସମସ୍ୟା ସୃଷ୍ଟି ନକରି ଆପେ ସମାଧାନ କରେ, କିନ୍ତୁ ଅବିରତ ରହିଲେ ଅଧିକ ବିପଦ ସଙ୍କଟ ରହେ ।   ପ୍ୟାପ ଟେଷ୍ଟ କିମ୍ବା କଲ୍ପୋସ୍କୋପିଦ୍ୱାରା ରୋଗ ସନ୍ଦେହ କରାଯେ ଓ ତନ୍ତୁ ବାୟୋପ୍ସି କରି ନିଶ୍ଚିତ କରାଯାଇଥାଏ ।

ସିଆଇଏନ ୧ର ମାମଲା ସାଧାରଣତଃ ଚିକିତ୍ସା ଆବଶ୍ୟକ କରେ ନାହିଁ କାରଣ ସେମାନେ ସାଧାରଣତ  ନିଜେ ସମାଧାନ କରନ୍ତି |  ଏହା ସାଧାରଣତ ୩୦ ବର୍ଷ ବୟସରେ ହୁଏ । ଅବସ୍ଥା ପ୍ରଥମେ ୧୮୮୮ରେ ବର୍ଣ୍ଣନା କରାଯାଇଥିଲା; ଯଦିଓ ସେମାନେ କର୍କଟରେ ପରିଣତ ହୋଇପାରିବା ସମ୍ଭାବନା କେବଳ ୧୯୦୦ ଦଶକ ଶେଷରେ ନିର୍ଣ୍ଣୟ କରାଯାଇଥିଲା ।

## ଆଧାର
ଭାଗ୍ୟଲିପି ମଲ୍ଲ

**ଭାଗ୍ୟଲିପି ମଲ୍ଲ** (ଜନ୍ମ: ୧୨ ସେପ୍ଟେମ୍ବର ୧୯୬୫) ଜଣେ ଭାରତୀୟ ସଂଗ୍ରହାଳୟ ସଂରକ୍ଷିକା ଓ ଓଡ଼ିଆ-ଭାଷୀ କବି ଓ ଗବେଷିକା । ସେ ଓଡ଼ିଶା ରାଜ୍ୟ ସଂଗ୍ରହାଳୟର ମୁଖ୍ୟ ଭାବରେ କାର୍ଯ୍ୟକରନ୍ତି ।

## ସଂକ୍ଷିପ୍ତ ଜୀବନୀ 
ସେ ୧୯୬୫ ସେପ୍ଟେମ୍ବର ୧୨ରେ କଟକ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ମଣିରାମ ମଲ୍ଲ । ସେ ପ୍ରଦୀପ କୁମାର ସିଂହଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ପ୍ରତୀକ ବୋଲି ଜଣେ ପୁଅ ଅଛନ୍ତି ।

## ରଚନାବଳୀ 
* *କାଳ-କାଳାନ୍ତର*
* *ମାଟି ଦର୍ପଣ*
* *ରୂପ-ରୂପାନ୍ତର*
* *ସଂସ୍କୃତିର ଅଭିଲେଖ*
* *ଶିଳାରେ ଶିଳାରେ ଶାକ୍ତକଳା*
* *ପ୍ରଜାପତିର ରାତିଘର* (କବିତା)
* *ସ୍ଥାପତ୍ୟରେ ଶକ୍ତି ସଂହିତା* (ପ୍ରବନ୍ଧ)

### ଇଂରାଜୀ 
* *Discovering Odia Culture*

## ସମ୍ମାନ ଓ ପୁରସ୍କାର 
* ରାଜଧାନୀ ପୁସ୍ତକମେଳା ପୁରସ୍କାର, ୨୦୧୫
* ଝଙ୍କାର ଲଳିତ ନିବନ୍ଧ ସମ୍ମାନ, ୨୦୨୦
* ଓଡ଼ିଆ ଲେଖିକା ସଂସ୍କୃତି ପୁରସ୍କାର
* ସତ୍ୟନାରାୟଣ ରାଜଗୁରୁ ସ୍ମୃତି ସମ୍ମାନ

## ଆଧାର 
ଶ୍ରେଣୀ:୧୯୬୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କଟକ ଜିଲ୍ଲାର ଲୋକ
ମିଷ୍ଟି ଜାନ୍ନାତ

**ଜନ୍ନାତୁଲ ଫିର୍ଦୋସ ମିଷ୍ଟି** ଜଣେ ବଙ୍ଗଳାଦେଶୀ ଅଭିନେତ୍ରୀ, ମଡେଲ ଓ ଦନ୍ତ ଚିକିତ୍ସକ । ସେ ତାଙ୍କର ମଞ୍ଚ ନାମ ମିଷ୍ଟ ଜନ୍ନାତ ଭାବରେ ଜଣାଶୁଣା ।

## ପ୍ରାରମ୍ଭିକ ଜୀବନ
ସେପ୍ଟେମ୍ବର ୨ ତାରିଖରେ, ସେ ବଙ୍ଗଳାଦେଶର ଖୁଲନାଠାରେ ଜନ୍ମଗ୍ରହଣ କରିଥିଲେ । ସେ ସଫେନା ମେଡିକାଲ୍ ଆଣ୍ଡ୍ ଡେଣ୍ଟାଲ୍ କଲେଜରେ ଦନ୍ତ୍ୟ ଚିକିତ୍ସା ଅଧ୍ୟୟନ କରିଥିଲେ ।

## ଅଭିନୟ ଜୀବନ
୨୦୧୪ ମସିହାରେ, ସେ *ଲଭ୍ ଷ୍ଟେସନ୍* ଜରିଆରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ଏହି କଥାଚିତ୍ରରେ ତାଙ୍କ ଅଭିନୟ ପାଇଁ ତାଙ୍କୁ ମେରିଲ ପ୍ରଥମ ଆଲୋ ଆୱାର୍ଡ଼ରେ ଶ୍ରେଷ୍ଠ ନାବଗତା ଭାବରେ ମନୋନୀତ କରାଯାଇଥିଲା । ଏହାପରେ ସେ ସହ-ଅଭିନେତା ଜୟ ଚୌଧୁରୀଙ୍କ ସହ *ଚିନି ବିବି* ଚଳଚ୍ଚିତ୍ରରେ କାମ କରିଥିଲେ । ସେ ସୋହମ ଚକ୍ରବର୍ତ୍ତୀଙ୍କ ସହ ଫିଲ୍ମ *ଆମାର ପ୍ରେମ ତୁମି*ରେ କାମ କରିଥିଲେ । ସେ ରାକେଶଙ୍କ ସହ ଭାରତୀୟ ଚଳଚ୍ଚିତ୍ର *ରଙ୍ଗବାଜ ଖିଲାଡ଼ି*ରେ କାମ କରିଥିଲେ । 

### ଅଭିନୀତ କଥାଚିତ୍ର 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଓନାସେମ୍ନୋଜିନ ଆବେପାର୍ଭୋଭେକ

**ଓନାସେମ୍ନୋଜିନ ଆବେପାର୍ଭୋଭେକ** (ଇଂରାଜୀ ଭାଷାରେ **Onasemnogene abeparvovec**)**, ଜୋଲଗେନ୍ସମା** ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହାକି କିଛି ପ୍ରକାରର ମେରୁଦଣ୍ଡର ମାଂସପେଶୀ ଆଟ୍ରୋଫି (SMA) ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ ।[1] [2] ଅତିକମରେ ୨ ମାସ କର୍ଟିକୋଷ୍ଟେରଏଡ ବ୍ୟବ‌ହାର ସହିତ ଏହାର ଏକ ମାତ୍ର ଇଞ୍ଜେକସନ ଏକ ଶିରାରେ ଧୀରେ ଧୀରେ ଦିଆଯାଏ।[2] ଏହା ଦୁଇ ବର୍ଷରୁ କମ୍ ବୟସର ପିଲାମାନଙ୍କଠାରେ ବ୍ୟବହୃତ ହୁଏ ।[2]

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି ଏବଂ ବର୍ଦ୍ଧିତ ଯକୃତ ଏନଜାଇମ୍ ହୋଇପାରେ ।[2] ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଯକୃତ ବିଫଳତା ଏବଂ କମ୍ ପ୍ଲାଟେଲେଟ୍ ସ୍ତର ଅନ୍ତର୍ଭୁକ୍ତ ହୋଇପାରେ ।[2] ହୃତ୍‌ପିଣ୍ଡର କ୍ଷତି ହେବାର ପ୍ରମାଣ ମଧ୍ୟ ଅଛି; ତଥାପି ଏହା ଅସ୍ପଷ୍ଟ ମହତ୍ତ୍ୱପୂର୍ଣ୍ଣ ।[2] ଓନାସେମୋଜେନ ଆବେପାରଭୋଭେକ ହେଉଛି ଏକ ପ୍ରକାର ଜିନ ଚିକିତ୍ସା  ଏବଂ ଜିନ‌ର ଏକ ନୂତନ କପି ପ୍ରଦାନ କରି କାର୍ଯ୍ୟକ୍ଷମ ହୁଏ ଯାହା ମାନବ ଏସଏମଏନ୧ ପ୍ରୋଟିନ୍ ତିଆରି କରେ ।[2]

୨୦୧୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଓନାସେମୋଜେନ ଆବେପାରଭୋଭେକ ଅନୁମୋଦିତ ହୋଇଥିଲା ।[2] ୨୦୨୦ ମସିହାରେ ଏହା ଜାପାନ, ବ୍ରାଜିଲ, ୟୁରୋପ ଏବଂ କାନାଡ଼ାରେ ଅନୁମୋଦିତ ହୋଇଥିଲା ।[3] [4] [1] [5] [6] ପ୍ରସ୍ତୁତି ସମୟରେ, ଆମେରିକାରେ ଚିକିତ୍ସା ପାଇଁ ପ୍ରାୟ ୨.୧୨୫ ମିଲିୟନ ଡ଼ଲାର ଖର୍ଚ୍ଚ ହୋଇଥିଲା, ଯାହା ଏହାକୁ ସବୁଠାରୁ ମହଙ୍ଗା ଔଷଧ ମଧ୍ୟରୁ ଗୋଟିଏ ହୋଇଥିଲା । 

## ଆଧାର
ଲୌହ ବିଷକ୍ରିୟା

**ଲୌହ ବିଷକ୍ରିୟା (**ଇଂରାଜୀ ଭାଷାରେ **Iron poisoning)** ସୃଷ୍ଟି ହୁଏ ଯେତେବେଳେ ଅତ୍ୟଧିକ ଲୌହ ପରିପୂରକ ଦିଆଯାଏ ଯାହା ଫଳରେ ତୀବ୍ର ବିଷକ୍ରିୟା ସୃଷ୍ଟି ହୋଇଥାଏ ଓ ଯାହାର ଲକ୍ଷଣ ମଧ୍ୟରେ ପ୍ରଥମ ୬ ଘଣ୍ଟାରେ ବାନ୍ତି, ତରଳ ଝାଡ଼ା, ଉଦର ଯନ୍ତ୍ରଣା ଏବଂ ଢୁଳେଇବା ହୋଇପାରେ । ଗୁରୁତର ଅବସ୍ଥାରେ ଦ୍ରୁତ ଶ୍ୱାସକ୍ରିୟା, ନିମ୍ନ ରକ୍ତଚାପ, ବାତ କିମ୍ବା କୋମା ହୋଇପାରେ । ଅଜାଣତରେ ଅତିମାତ୍ରା ନେବା ଯୋଗୁ ଏହା ହୋଇପାରେ ଯାହା ମୁଖ୍ୟତଃ ଛୋଟ ପିଲାମାନଙ୍କ କ୍ଷେତ୍ରରେ ହୁଏ  କିମ୍ବା ଉଦ୍ଦେଶ୍ୟମୂଳକ ଭାବରେ ବୟସ୍କ ବ୍ୟକ୍ତିଙ୍କ  ଆତ୍ମହତ୍ୟା ଉଦ୍ୟମ ଭଳି ପ୍ରତୀତ ହୁଏ ।

ଲୌହ ବିଷକ୍ରିୟା ସମସ୍ୟା ଅପେକ୍ଷାକୃତ ସାଧାରଣ ଅଟେ । ଭୟଙ୍କର ବିଷକ୍ରିୟା ଅବସ୍ଥାରେ ମୃତ୍ୟୁ ହେବାର ଆଶଙ୍କା ପ୍ରାୟ ୧୯% ଅଟେ ।

## ଆଧାର